pythainlp/thai-wiki-dataset-v4 huggingface dataset:
มหาวิทยาลัยนอร์ทกรุงเทพ

มหาวิทยาลัยนอร์ทกรุงเทพ (North Bangkok University, NBU) เป็นสถาบันอุดมศึกษาเอกชนชั้นนำในประเทศไทย ตั้งอยู่ในกรุงเทพมหานคร (วิทยาเขตสะพานใหม่) และจังหวัดปทุมธานี (วิทยาเขตรังสิต) เปิดดำเนินการเมื่อปี พ.ศ. 2544 ในระดับปริญญาตรี ปริญญาโท ปริญญาเอก ทั้งหลักสูตรภาคภาษาไทย ภาษาอังกฤษ หลักสูตร Bilingual พร้อมด้วยหลักสูตรประกาศนียบัตรวิชาชีพ และหลักสูตรอบรมเสริมทักษะระยะสั้น ได้รับการเปลี่ยนสถานะเป็นมหาวิทยาลัยเมื่อวันที่ 22 มิถุนายน พ.ศ. 2553
มหาวิทยาลัยนอร์ทกรุงเทพ เป็นสถาบันการศึกษาเอกชนที่เน้นการพัฒนานักศึกษาให้มีทักษะและความรู้ ที่ตอบสนองความต้องการของตลาดงานในยุคปัจจุบัน ทั้งด้านธุรกิจดิจิทัล การสร้างนวัตกรรม เทคโนโลยีสารสนเทศ การบริการยุคใหม่ ภาพยนตร์ดิจิทัล คอนเทนต์ดิจิทัล การพยาบาล การดูแลผู้สูงอายุ หลักสูตรและการสอน การพัฒนาการศึกษา กฎหมาย การเมืองการปกครอง ฯลฯ ด้วยหลักสูตรคุณภาพ ทันสมัย มีสิ่งอำนวยความสะดวกครบครัน พร้อมที่จะนำพาคนรุ่นใหม่ ก้าวสู่ความสำเร็จอย่างมืออาชีพ
มหาวิทยาลัยนอร์ทกรุงเทพ มีสถาบันและองค์กรในเครือ ได้แก่ วิทยาลัยเทคโนโลยีสยามบริหารธุรกิจ (SBAC) ทั้งวิทยาเขตสะพานใหม่และวิทยาเขตนนทบุรี โรงเรียนสยามคอมพิวเตอร์และภาษา (หลักสูตรระยะสั้น) สโมสรฟุตบอลมหาวิทยาลัยนอร์ทกรุงเทพ และ นอร์ทกรุงเทพโพล โดยกำลังจะเปิดให้บริการ โรงพยาบาลนอร์ทเมด (NorthMed Hospital) และ ศูนย์ดูแลผู้สูงอายุนอร์ทวิลล์ (NorthVille Healthcare Center)
คณะที่เปิดสอน.
มหาวิทยาลัยนอร์ทกรุงเทพ เปิดสอนระดับปริญญาตรี ปริญญาโท ปริญญาเอก และหลักสูตรประกาศนียบัตร ดังนี้
ปริญญาตรี.
<templatestyles src="Col-begin/styles.css"/>
ปริญญาโท.
<templatestyles src="Col-begin/styles.css"/>
ปริญญาเอก (Ph.D.).
<templatestyles src="Col-begin/styles.css"/>
สโมสรฟุตบอลอาชีพ.
มหาวิทยาลัยนอร์ทกรุงเทพ มีสโมสรฟุตบอลลีกอาชีพในสังกัดชื่อ สโมสรฟุตบอลมหาวิทยาลัยนอร์ทกรุงเทพ ฉายา "อาชาผยอง ปัจจุบันอยู่ในไทยลีก 3 
การเดินทาง.
นักศึกษา บุคลากร และบุคคลทั่วไปสามารถเดินทางมายังมหาวิทยาลัยนอร์ทกรุงเทพ ได้ดังนี้
สะพานใหม่.
รถเมล์ สาย 34 (เดิม), 34E (1-2E), 39 (เดิม), 39 (1-4), 39 (1-5), 185 (1-16), 356, 520 (1-68), 522 (1-22E), 543 (1-25), 1009, 1-31 ลงป้ายตลาดยิ่งเจริญแล้วเดินย้อนไปที่ซอยพหลโยธิน 52 แล้วต่อรถจักรยานยนต์รับจ้างเข้าไปอีก
รถตู้สาธารณะ สาย ต.39 ลงป้ายตลาดยิ่งเจริญแล้วเดินย้อนไปที่ซอยพหลโยธิน 52 แล้วต่อรถจักรยานยนต์รับจ้างเข้าไปอีก
รถสองแถว สาย 1009, 1096 ลงป้ายตลาดยิ่งเจริญแล้วเดินย้อนไปที่ซอยพหลโยธิน 52 แล้วต่อรถจักรยานยนต์รับจ้างเข้าไปอีก
รถไฟฟ้า ลงสถานีสะพานใหม่แล้วเดินย้อนไปที่ซอยพหลโยธิน 52 แล้วต่อรถจักรยานยนต์รับจ้างเข้าไปอีก
รังสิต.
รถเมล์ สาย 187 (1-17)*, 381, 538 (1-24E), 559 (S3) ลงป้ายดรีมเวิลด์
รถมินิบัส สาย 354, 381, 1156 และ บขส. ทุกสายลงป้ายดรีมเวิลด์
รถตู้สาธารณะ สาย 354, 381, 1156, ต.554*, ต.559* และ บขส. ทุกสายลงป้ายดรีมเวิลด์
รถสองแถว สาย 381 ลงป้ายดรีมเวิลด์
ไรชส์ทาค (สาธารณรัฐไวมาร์)

ไรชส์ทาค ("สภานิติบัญญัติแห่งไรช์") เป็นสภาล่างของสภานิติบัญญัติแห่งสาธารณรัฐไวมาร์ เริ่มต้นขึ้นหลังจากการก่อตั้งรัฐธรรมนูญไวมาร์ ใน ค.ศ. 1919 ภายหลังจากการล่มสลายของสาธารณรัฐไวมาร์ใน ค.ศ. 1933 รัฐสภาไรซส์ทาคยังคงดำเนินต่อไป ถึงแม้ว่าจะเป็นบางระยะ ๆ ก็ตาม ในฐานะสภานิติบัญญัติของนาซีเยอรมนีที่เป็นทางการอย่างสิ้นเชิง
อำนาจ.
ระหว่าง ค.ศ. 1920 และ 1923 และนับตั้งแต่ ค.ศ. 1930 เป็นต้นไป กระบวนการต่าง ๆ ถูกหลีกเลี่ยงจากไรชส์ทาคโดยเครื่องมือสองอย่างที่มิได้บัญญัติไว้ในรัฐธรรมนูญ ได้แก่
มาริอุส บอร์ก เฮออิบิ

มาริอุส บอร์ก เฮออิบี (เกิด 13 มกราคม พ.ศ. 2540) เป็นพระโอรสในเจ้าหญิงเม็ตเต-มาริต มกุฎราชกุมารีแห่งนอร์เวย์ ที่เกิดกับมอร์เทิน บอร์ก อดีตเพื่อนชายคนสนิท ปัจจุบันมาริอุสได้เป็นพระโอรสบุญธรรมของเจ้าชายโฮกุน มกุฎราชกุมารแห่งนอร์เวย์
ประวัติ.
มาริอุส บอร์ก เฮออิบี เกิดเมื่อวันที่ 13 มกราคม พ.ศ. 2540 เป็นพระโอรสในเจ้าหญิงเม็ตเตอ-มาริต มกุฎราชกุมารีแห่งนอร์เวย์ ซึ่งขณะนั้นยังเป็นสามัญชน ที่เกิดกับมอร์เทิน บอร์ก อดีตเพื่อนชายคนสนิทที่มีมีปัญหาเกี่ยวกับยาเสพติดและรับโทษคุมขัง หลังบิดาบังเกิดเกล้าต้องทัณฑ์ เขาจึงอยู่ภายใต้การเลี้ยงดูจากมารดา ครั้นเมื่อเขามีอายุได้ 4 ปี มารดาเริ่มปฏิสันถารกับเจ้าชายโฮกุน มกุฎราชกุมารแห่งนอร์เวย์ จนทั้งคู่ได้อภิเษกสมรสกันในปี พ.ศ. 2540 เขาจึงได้รับการดูแลจากมารดาและมกุฎราชกุมาร ส่วนมอร์เทิน บอร์กบิดาของเขา ได้สมรสกับเซลีน มักตาบี สตรีชาวเลบานอนในปี ค.ศ. 2547 และมีบุตรชายด้วยกันชื่อลูคัส และมักตาบีมีลูกติดอีกหนึ่งคน ชื่อ เอมมานูเอล
หลังจากมีข้อถกเถียงกันในช่วงแรกของการอภิเษกสมรสห้อมล้อมตัวของมาริอุส มกุฎราชกุมารีจึงมีพระดำรัสขอให้สื่อมวลชนเคารพความความเป็นส่วนตัวของมาริอุส ทั้งนี้ทั้งนั้นมาริอุสเองก็มิได้รับการสถาปนาเป็นพระบรมวงศานุวงศ์แต่อย่างใด 
มาริอุสได้เข้าศึกษาขั้นต้นในโรงเรียนยานสโลกกา (Janslökka) ในปี พ.ศ. 2546 ซึ่งวันแรกของการเรียน มาริอุสได้มาพร้อมกับนายมอร์เทิน บอร์ก ผู้เป็นบิดา, มกุฎราชกุมารีเมตเต-มาริต พระมารดา และมกุฎราชกุมารโฮกุน พระบิดาบุญธรรม ต่อมาในปี พ.ศ. 2553 น้องสาวต่างบิดาของเขา คือ เจ้าหญิงอิงกริด อเล็กซันดรา ก็ได้เข้าศึกษาในเรียนเดียวกันและเดินไปโรงเรียนด้วยกัน
เฉิงตู เจ-20

เฉิงตู เจ-20  เดิมอยู่ในชื่อโครงการ J-XX ซึ่งริเริ่มในทศวรรษที่ 1990 เริ่มทำการทดสอบการบินในช่วงปลายปี 2010 เริ่มเข้าประจำการในกองทัพปลดปล่อยประชาชนจีนในเดือนมีนาคม 2017 โดยจะเป็นเครื่องบินขับไล่หลากบทบาท เช่นเดียวกับ เอฟ-35 ของกองทัพอากาศสหรัฐอเมริกา
เจ-20 เป็นเครื่องบินรบในยุคที่ 5 ที่มีเทคโนโลยีล่องหน (Stealth) เช่นเดียวกับ เอฟ-22 แร็พเตอร์,เอฟ-35 ไลท์นิ่ง 2 ของสหรัฐอเมริกา และ ซุคฮอย ที-50 ของรัสเซีย โดย เจ-20 จะสามารถบรรทุกอาวุธและเชื้อเพลิงได้มากกว่า เอฟ-22 พิสัยทำการและจำนวนอาวุธจึงมีมากกว่าเครื่อง เอฟ-22 ทำให้ภารกิจของเครื่องบิน เจ-20 มีความหลากหลายมากกว่าไปตามความสามารถในการบรรทุกที่มากกว่าและพิสัยการบินที่ไกลกว่า
เจ-20 พัฒนาโดยบริษัท เฉิงตู แอร์คราฟท์ อินดัสทรี กรุ๊ป  (CAC) โครงสร้างยานมีความคล้ายคลึงกับ เอฟ-35 ค่อนข้างมากขณะที่ขนาดลำตัวมีขนาดใหญ่กว่า เอฟ-22 ไม่มาก ใช้เครื่องยนต์แบบ Saturn117s ที่ผลิตในรัสเซียจำนวน 2 เครื่อง และระบบเรดาห์เป็นแบบ Active Electronically Scanned Array (AESA)
มาร์เซลู วีเอรา

มาร์เซลู วีเยย์รา ดา ซิลวา ฌูนีโยร์ (เกิดวันที่ 12 พฤษภาคม ค.ศ. 1988) หรือรู้จักกันในชื่อ มาร์เซลู เป็นอดีตนักฟุตบอลอาชีพชาวบราซิล ที่ลงเล่นในตำแหน่งแบ็กซ้าย โดยเล่นให้กับฟลูมีเนงซีในประเทศบราซิลเป็นสโมสรสุดท้าย ซึ่งเขาเป็นที่รู้จักในด้านความสามารถในเกมรุก เล่ห์เหลี่ยม และคุณภาพในด้านเทคนิค มาร์เซลู มักจะได้รับการยอมรับให้เป็นหนึ่งในแบ็กซ้ายที่ดีที่สุดตลอดกาล เขาเป็นผู้เล่นที่ชนะเลิศมากที่สุดในประวัติศาสตร์ของเรอัลมาดริด ด้วยจำนวนถ้วย 25 รางวัล
เขาเริ่มต้นอาชีพของเขาในปี ค.ศ. 2005 มาร์เซลู ชนะเลิศกัมเปโอนาโตการิโอ กับฟลูมีเนงซี ในปี ค.ศ. 2006 ในระหว่างนั้นเขามีชื่อให้เป็นหนึ่งในทีมยอดเยี่ยมประจำฤดูกาลในขณะอายุ 18 ปี
โดยเมื่อจบฤดูกาล เขาย้ายร่วมทีมเรอัลมาดริด ด้วยค่าตัว 8 ล้านยูโร เขาลงเล่นอย่างต่อเนื่องของทีมตั้งแต่ฤดูกาลที่สองของเขากับทีม หลังจากนั้เขาช่วยให้ทีมชนะเลิศยูฟ่าแชมเปียนส์ลีก 5 สมัย และลาลิกา 6 สมัย รวมถึงถ้วยอื่น ๆ อีกมากมาย มาร์เซลู กลายเป็นกัปตันทีมของเรอัลมาดริดนับตั้งแต่เริ่มฤดูกาล 2021–22 ทำให้เขาเป็นกัปตันชาวต่างชาติคนแรกนับตั้งแต่ปี ค.ศ. 1904 เขายังมีชื่อเป็นส่วนหนึ่งของฟีฟโปรเวิลด์ 11 6 สมัย ทีมยอดเยี่ยมแห่งปีของยูฟ่า 3 สมัย และทีมยอดเยี่ยมประจำฤดูกาลของลาลิกา ในปี ค.ศ. 2016 นอกจากนี้เขาเป็นส่วนหนึ่งของ "ทีมแห่งทศวรรษ" (2010–2019) ของฟรองซ์ฟุตบอล
หลังสามารถเปิดตัวกับทีมชาติบราซิลชุดใหญ่ได้ ในปี ค.ศ. 2006 มาร์เซลู ถูกเรียกติดทีมชาติเพื่อแข่งขันโอลิมปิกฤดูร้อน 2008 ซึ่งเขาได้รับเหรียญทองแดง สี่ปีหลังจากนั้น เขาเป็นส่วนหนึ่งในโอลิมปิกฤดูร้อน 2012 ในฐานะหนึ่งในสามผู้เล่นอายุเกิน 23 ปี และช่วยให้ทีมได้รับเหรียญเงิน เขายังได้รับเลือกให้ลงเล่นในฟีฟ่าคอนเฟเดอเรชันส์คัพ ซึ่งได้ลงเล่นเป็นตัวจริงครบห้านัด ซึ่งบราซิลชนะทีมชาติสเปน 3–0 ในรอบชิงชนะเลิศ เขายังลงเล่นให้บราซิลในฟุตบอลโลกครั้งแรกของเขาในปี ค.ศ. 2014 ที่ประเทศของเขาเป็นเจ้าภาพ ซึ่งบราซิลจบลำดับที่สี่ เขายังเป็นส่วนหนึ่งของทีมในฝัน ในปี ค.ศ. 2018 เขาเป็นตัวแทนลงเล่นในฟุตบอลโลก 2018 ที่เขาเป็นส่วนหนึ่งของทีมในฝันของการแข่งขัน
 "ณ วันที่ 11 มกราคม ค.ศ. 2023 "
 "ณ วันที่ 6 กรกฎาคม 2018"
"ผล และคะแนนของบราซิลจะขึ้นก่อน:"
รำแพรวากาฬสินธุ์

รำแพรวากาฬสินธุ์ เป็นการรำเพื่อให้เห็นถึงความงดงามของผ้าไหมแพรวา ซึ่งเป็นงานหัตถกรรมของชาวภูไทในจังหวัดกาฬสินธุ์ 
ท่ารำจะสื่อให้เห็นวิธีการทอผ้า ซึ่งมีความคล้ายคลึงกับการฟ้อนสาวไหมของทางภาคเหนือซึ่งแสดงให้เห็นถึงกิริยาการทอผ้าไหมเช่นกัน
และท่ารำนี้ยังสื่อให้เห็นความสวยงามของผ้าไหมแพรวา โดยการแต่งกายผู้แสดงจะแต่งกายด้วยการใช้ผ้าแพรวาสีต่าง ๆ พันอก 
รำแพรวากาฬสินธุ์ได้ประดิษฐ์คิดค้นการแสดงโดย คณาจารย์ภาควิชานาฏศิลป์และดุริยางค์ โดยการควบคุมของ นายสิริชัย นักจำรูญ 
ผู้อำนวยการจากวิทยาลัยนาฏศิลป์กาฬสินธุ์ ในปี พ.ศ. 2534 เนื่องในโอกาสที่สมเด็จพระนางเจ้าพระบรมราชินีนาถ ทรงเจริญพระชนมพรรษา 60 พรรษา
การแต่งกาย.
พันอกด้วยสไบไหมแพรวา พับขึ้นเป็นสายพาดไหล่ด้านขวา แล้วพับเป็นแขนตุ๊กตาที่ไหล่ซ้าย 
นุ่งผ้าซิ่นไหมมัดหมี่ ผมเกล้ามวยประดับมวยผมด้วยดอกไม้ หรือบางทีอาจเกล้าผมและใช้อุบะห้อยผม
แบบปอฝ้ายสีขาวห้อยลงมาแทนดอกไม้ และสวมเครื่องประดับเงิน
หนุ่มบาว-สาวปาน

หนุ่มบาว-สาวปาน เป็นสตูดิโออัลบั้มชุดพิเศษ โดยวงคาราบาว และ ปาน - ธนพร แวกประยูร ออกวางจำหน่ายในเดือนพฤศจิกายน พ.ศ. 2548 ในนามบริษัท "อาร์เอส" และ "วอร์นเนอร์ มิวสิก ไทยแลนด์" โดยเป็นอัลบั้มที่ทำขึ้นเฉพาะกิจระหว่าง 2 สุดยอดนักร้องคุณภาพที่ได้รับการยอมรับจากประชาชนทั่วประเทศ ออกจำหน่ายในรูปแบบ เทปคาสเซ็ท, ซีดี และ วีซีดี คาราโอเกะ
ประวัติ.
อัลบั้ม "หนุ่มบาว-สาวปาน" มีที่มาจากมิตรภาพที่ เทียรี่ เมฆวัฒนา สมาชิกของวงคาราบาว เคยร่วมงานและทำอัลบั้มส่วนตัวกับอาร์เอสมาก่อน ประกอบกับ ปาน ธนพร เคยมีโอกาสไปร้องคอรัสให้กับวงคาราบาวเมื่อสมัยเรียนมัธยม ถึงกับปลื้มและอยากร่วมร้องเพลงกับวงคาราบาวอีกสักครั้ง ทำให้เกิดโปรเจ็กท์นี้ขึ้นมา โดยเป็นการทำงานร่วมกันระหว่างสมาชิกวงคาราบาว และทีมอะบอริจินส์ ซึ่งเป็นทีมโปรดิวซ์ของปาน
หนุ่มบาว-สาวปาน เป็นอัลบั้มพิเศษที่ทำยอดขายสูงชุดหนึ่ง จนมีคิวแสดงคอนเสิร์ตร่วมกันตามงานต่างๆ อย่างยาวเหยียดอยู่หลายปี และมีคอนเสิร์ตครั้งใหญ่ "หนุ่มบาว-สาวปาน แฟนบาวได้หวาน แฟนปานได้โจ๊ะ" เมื่อวันที่ 5 มิถุนายน พ.ศ. 2549 ที่ ห้องเพลนนารีฮอลล์ ศูนย์การประชุมแห่งชาติสิริกิติ์ โดยมีแขกรับเชิญพิเศษ อาทิ ชัยยุทธ โตสง่า แห่งวงบางกอกไซโลโฟน และ วงกำไล มาร่วมบรรเลงเพลงจากอัลบั้มในเวอร์ชันพิเศษ พร้อมกับเพิ่มเพลงที่แต่งขึ้นมาใหม่อีก 2 เพลง คือ "ราชินีเงินดาวน์" และ "พ่อทูนหัว" 
รวมมิวสิกวิดีโอเพลง หนุ่มบาว-สาวปาน นั้นยังได้ ฝน ชญาฎา มาเป็นนางเอกมิวสิกวิดีโอ ทำให้กระแสยิ่งดังขึ้นไปอีก จนในปี พ.ศ. 2552 คาราบาว และ ปาน ได้ออกอัลบั้มอีกหนึ่งชุด คือ "บาวปานรีเทิร์น" ถือเป็นการปิดฉากของโปรเจ็กท์หนุ่มบาว-สาวปาน
คลื่นกระแทก

คลื่นกระแทก  คือรูปแบบการรบกวนที่แพร่ออกไปชนิดหนึ่ง เหมือนกับคลื่นปกติทั่วไปซึ่งมีพลังงานอยู่ในตัวและสามารถแพร่พลังงานนั้นออกไปผ่านตัวกลางหนึ่งๆ (อาจเป็นของแข็ง ของเหลว แก๊ส หรือพลาสมา) หรือบางครั้งก็อาจสูญหายไปในวัสดุที่เป็นตัวกลางโดยผ่านสนาม เช่น สนามแม่เหล็กไฟฟ้า คลื่นกระแทกมีคุณลักษณะที่เกิดแบบทันทีทันใด เป็นการเปลี่ยนแปลงแบบไม่ต่อเนื่องในสารตัวกลาง เมื่อเกิดการกระแทก จะมีกระแสความดัน อุณหภูมิ และความหนาแน่นที่พุ่งสูงขึ้นอย่างรวดเร็วเสมอ
คลื่นกระแทกจะเดินทางผ่านสารตัวกลางส่วนใหญ่ด้วยความเร็วที่สูงกว่าคลื่นโดยทั่วไป
วัตถุที่เป็นแหล่งกำเนิดเสียงอาจเคลื่อนที่ด้วยความเร็วที่น้อยกว่าหรือมากกว่าอัตราเร็วเสียงในตัวกลางก็ได้ ในกรณีที่เคลื่อนที่ด้วยความเร็วน้อยกว่าอัตราเร็วเสียง เสียงที่ผู้ฟังได้ยินจะเป็นไปตามปรากฏการณ์ดอปเพลอร์ แต่หากเคลื่อนที่ด้วยความเร็วมากกว่าอัตราเร็วเสียง เสียงที่ผู้ฟังได้ยินจะแตกต่างไปจากปรากฏการณ์ดอปเพลอร์ และไม่สามารถใช้ปรากฏการณ์ดอปเพลอร์อธิบายสิ่งที่เกิดขึ้นได้ ตัวอย่างของเสียงในกรณีนี้ เช่น เสียงจากเครื่องบินที่มีความเร็วมากกว่าอัตราเร็วเสียงโดยเป็นเสียงที่ดังมาก และเกิดขึ้นเมื่อเครื่องบินเคลื่อนที่ผ่านผู้ฟัง คลื่นเสียงในกรณีนี้คือ คลื่นกระแทก และเสียงจากคลื่นกระแทกซึ่งเป็นเสียงที่ดังมากจะเรียกว่า ซอนิกบูม (sonic boom)
ผู้ฟังที่เคยได้ยินเสียงจากคลื่นกระแทกที่เกิดจากเครื่องบินจะสังเกตได้ว่า เสียงจากคลื่นกระแทกมักเกิดขึ้นหลังจากเครื่องบินเคลื่อนที่ผ่านผู้ฟังไปแล้ว สาเหตุเนื่องจากคลื่นกระแทกเป็นคลื่นรูปกรวย ซึ่งหน้าคลื่นจะเคลื่อนที่มาถึงผู้ฟังเมื่อเครื่องบินเคลื่อนผ่านผู้ฟังไปแล้ว เสียงที่ผู้ฟังได้ยินจะเป็นเสียงดังมากเนื่องจากคลื่นกระแทกมีแอมพลิจูดมากและพลังงานสูง ในบางครั้งพลังงานของคลื่นกระแทกสามารถทำให้หน้าต่างแตกได้ และดังที่ได้กล่าวแล้วในตอนต้นเสียงดังนี้เรียกว่า ซอนิกบูม ซึ่งผู้ฟังอาจได้ยินเสียงซอนิกบูมจากเครื่องบินลำหนึ่งหลายครั้ง เนื่องจากคลื่นกระแทกสามารถเกิดขึ้นบนเครื่องบินได้หลายตำแหน่ง
บอมบ์เดอะเบส

บอมบ์เดอะเบส  เป็นกลุ่มดนตรีอังกฤษ ที่ตั้งขึ้นโดย ทิม ซิเมนอน โดยเริ่มจากตัดเพลง และ การมิกซ์เสียงในขณะที่เขากำลังเป็นดีเจอยู่ในช่วงกลางจนถึงปลายคริสต์ทศวรรษ 1980 
เขาได้กล่าวไว้ว่า "การแซมเพิลเพลงได้ถูกรอยขีดข่วนทั้งที่กำลังเล่นกันสดๆหรือการแซมเพิลและการลูปด้านบนของจังหวะการเต้น ดังนั้นแนวความคิดเป็นหนึ่งในบอมมิงเดอะเบสที่มีความคิดที่แตกต่างกันกับการตัดเสียงเพลง บอมมิงเป็นกราฟฟิตีในการเขียนเช่นเดียวกัน เช่นคนในรถไฟที่อยากจะ บอมบ์ หรืออะไรประมาณนั้น
แม่น้ำยูรัล

แม่น้ำยูรัล  มีอีกชื่อว่า แม่น้ำยาอิค ([jɑˈjɯq]; ,) เป็นแม่น้ำที่ไหลจากประเทศรัสเซียถึงประเทศคาซัคสถานซึ่งเป็นรอยต่อระหว่างทวีปเอเชียกับทวีปยุโรป โดยไหลลงมาจากทางใต้ของเทือกเขายูรัลและสิ้นสุดที่ทะเลสาบแคสเปียน โดยแม่น้ำสายนี้มีความยาวประมาณ 2428 กิโลเมตร และมีความยาวเป็นอันดับ 3 ของทวีปยุโรป รองจากแม่น้ำวอลกาและแม่น้ำดานูบ น้ำในแม่น้ำยูรัลไหลลงสู่ทะเลสาบแคสเปียนในประเทศคาซัคสถาน ซึ่งร้อยละ 70 ของน้ำในแม่น้ำยูรัลได้มาจากการละลายของหิมะ ส่วนที่เหลือมาจากปริมาณน้ำฝนที่ไหลลงสู่แม่น้ำ ต้นกำเนิดของแม่น้ำยูรัลเกิดจากเทือกเขายูรัลซึ่งมีความสำคัญอีกประการหนึ่งคือ เป็นเส้นแบ่งทวีประหว่างยุโรปกับเอเชีย
ดินดอนสามเหลี่ยมปากแม่น้ำยูรัล (Ural delta) มีลักษณะยาว และเรียวคล้ายกับตีนนก (bird’s foot) ซึ่งการแสดงการสะสมตัวของตะกอนในลักษณะนี้สามารถบอกได้ว่า เกิดจากอิทธิพลการไหลของแม่น้ำเป็นหลัก และได้รับอิทธิพลจากคลื่นเล็กน้อย ซึ่งบริเวณดินดอนสามเหลี่ยมปากแม่น้ำมิสซิสซิปปีในสหรัฐอเมริกามีลักษณะแบบนี้เช่นกัน
การสะสมของตะกอน (sediment supply) โดยปกติปริมาณตะกอนรวมประมาณ 310 g/m³ ส่วนในฤดูน้ำหลากจะมีปริมาณตะกอนเพิ่มขึ้นจนถึง 2400 g/m³ และในฤดูหนาวจะมีปริมาณตะกอนต่ำสุดประมาณ 0.5 g/m³ 
ลักษณะสภาพแวดล้อมในอดีต.
สภาพแวดล้อมในอดีตของดินดอนสามเหลี่ยมจะเป็นลักษณะของธารน้ำแข็ง เพราะเมื่อก่อนถูกปกคลุมด้วยน้ำแข็ง ซึ่งอยู่ในยุคน้ำแข็งและยุคน้ำแข็งละลาย เมื่อน้ำแข็งละลาย ก็มีการพัฒนามาเป็นแม่น้ำต่างๆ โดยได้พาตะกอนจากพื้นดินโดยเฉพาะบริเวณที่เป็น ที่ราบธารน้ำแข็งรัสเซีย ลักษณะของสามเหลี่ยมปากแม่น้ำยูรัลเริ่มมีการคงสภาพในช่วงไพลสโตซีน (Pleistocene)
แม่น้ำยูรัล เริ่มมีการเปลี่ยนตำแหน่งและทิศทางในช่วงหลังยุคที่น้ำทะเลลด โดยมีการขยายตัวไปถึง 32 กิโลเมตร ครอบคลุมพื้นที่ 522 ตารางกิโลเมตร และยื่นเข้าไปในคาบสมุทรเปชนอย (Peshnoy) ในประเทศคาซัคสถาน
ในแต่ละปี แม่น้ำยูรัลจะมีการกัดเซาะจากคลื่นและจากการเปลี่ยนแปลงของระดับน้ำทะเล เกิดเป็นลักษณะของทางน้ำ เมื่อตะกอนมีการสะสมตัวมากขึ้นจะเกิดเป็นลักษณะของดินดอนสามเหลี่ยมปากแม่น้ำยูรัล ซึ่งจะแสดงลักษณะการกระทำที่เกิดจากแม่น้ำเป็นหลัก
ซากดึกดำบรรพ์.
ลักษณะของซากดึกดำบรรพ์ที่พบ มีได้ตั้งแต่พวกแพลงก์ตอน ไปจนถึงพวกไดอะตอมขนาดเล็ก แต่ที่พบเจอในหิน ได้แก่ พวกหอยสองฝา และหอยฝาเดียว
เพลงประกอบภาพยนตร์โมะโนะโนะเกะฮิเมะ

อัลบั้มเพลงประกอบภาพยนตร์โมะโนะโนะเกะฮิเมะ  เป็นอัลบั้มใน พ.ศ. 2540 ดนตรีประพันธ์โดย Joe Hisaishi ซึ่งเป็นผู้ประพันธ์เพลงสำหรับภาพยนตร์ส่วนใหญ่ของฮะยะโอะ มิยะซะกิผู้กำกับภาพยนตร์เรื่องนี้ ในอัลบั้มนี้มีเพลงที่ขับร้องสองเพลงโดยมิยะซะกิเป็นผู้แต่งเนื้อร้อง คือ The Tatara Women Work Song และเพลงหลักประจำภาพยนตร์ ดนตรีบรรเลงโดย Tokyo City Philharmonic Orchestra โดยมี Hiroshi Kumagai เป็นวาทยากร อัลบั้มเผยแพร่ในญี่ปุ่นโดย Tokuma Japan Communications เมื่อวันที่ 2 กรกฎาคม พ.ศ. 2540 ก่อนภาพยนตร์ออกภายไม่ถึงสองสัปดาห์ และเผยแพร่ในอเมริกาเหนือโดย Milan Records เมื่อวันที่ 12 ตุลาคม พ.ศ. 2542
เพลงส่วนใหญ่ในอัลบั้มคล้ายกัน ยกเว้นเพลงหลักตอนจบของภาพยนตร์ซึ่งถูกแปลเป็นเป็นภาษาอังกฤษ ส่วนแทรคที่ 20 ซึ่งเป็นเวอร์ชันที่ยาวกว่าของเพลงหลักในฉบับภาษาญี่ปุ่นถูกตัดออกไปในเวอร์ชันภาษาอังกฤษ เวอร์ชันภาษาญี่ปุ่นขับร้องโดย counter-tenor Yoshikazu Mela ในขณะที่ฉบับภาษาอังกฤษขับร้องโดย Sasha Lazard ซาวด์แทรกนี้ยังเผยแพร่ในฝรั่งเศสในรูปแบบต้นฉบับภาษาญี่ปุ่น
เป็นปกติสำหรับภาพยนตร์จากสตูดิโอจิบลิที่จะมีอัลบั้มออกมาเพิ่มเติมออกมาอีกในหลายรูปแบบ นอกเหนือจาก sound track
ฮัม (ประเทศเบลเยียม)

ฮัม  เป็นเทศบาลในมณฑลลิมเบิร์กของประเทศเบลเยียม มีประชากรประมาณ 10,000 คน ในเดือนมกราคม ค.ศ. 1977 ได้มีการควบรวมเขตย่อยโอสต์ฮัม (Oostham) กับเขตย่อยกวาดเมเคอเลิน (Kwaadmechelen) และเปลี่ยนแปลงฐานะเป็นเทศบาล
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
เออิจิ โมริยามะ

เออิจิ โมริยามะ (; โรมาจิ: "Moriyama Eiji"; เกิดวันที่ 3 ตุลาคม ค.ศ. 1976) เป็นนักแสดงชาวญี่ปุ่นที่เป็นที่รู้จักจากบทละครเวที ปัจจุบันอยู่ในกลุ่ม *pnish* ของ Sun Music Group
ผลงานละครเพลง.
เท็นนิมิว : เดอะ ปริ๊นซ์ ออฟ เท็นนิส มิวสิเคิล ซีรีส์ (เป็น ทาเคชิ โมโมะชิโร่)
ร็อก มิวสิเคิล บลีช
ผลงานอื่นบนเวที
โครงการซานาดู

โครงการซานาดู  เป็นโครงการด้านคอมพิวเตอร์ที่มีเป้าหมายในการพัฒนาเวิลด์ไวด์เว็บที่ก่อตั้งในปี พ.ศ. 2503 โดย เท็ด เนลสัน ขณะเดียวกันทางนิตยสารไวรด์ได้กล่าวว่าโครงการซานาดูเป็นเวเปอร์แวร์ที่ยาวนานที่สุดในประวัติศาสตร์คอมพิวเตอร์ ซึ่งซานาดูได้ประกาศตัวในปี 2503 แต่ไม่เปิดตัวจนกระทั่งปี 2541 และซอฟต์แวร์ที่เปิดตัวก็ไม่ใช่ตัวที่สมบูรณ์
โครงการเริ่มต้นในช่วงที่ เท็ด เนลสัน ได้เรียนอยู่ที่มหาวิทยาลัยฮาร์เวิร์ด โดยได้จำลองการทำงานขั้นพื้นฐานในการเก็บรุ่นต่างๆ ของเอกสาร
เวเปอร์แวร์

เวเปอร์แวร์  กล่าวถึงผลิตภัณฑ์โดยเฉพาะฮาร์ดแวร์หรือซอฟต์แวร์ที่ได้ประกาศวันวางจำหน่าย และได้เลื่อนการจำหน่ายออกไปหลายเดือนหรือหลายปี ความหมายของเวเปอร์แวร์มักจะอยู่ในเชิงลบ โดยจะถูกกล่าวถึงว่าผู้จำหน่ายผลิตภัณฑ์มีเจตนาประกาศสินค้าไว้ล่วงหน้าเพื่อไม่ให้กลุ่มลูกค้ารอสินค้าของตนเองก่อนที่จะตัดสินใจเลือกสินค้าของคู่แข่ง ซึ่งในปี พ.ศ. 2533 ได้มีกลยุทธ์ทางการค้าในลักษณะของเวเปอร์แวร์เป็นจำนวนมากทำให้เกิดผลกระทบทางอุตสาหกรรมในภาพรวม 
คำว่า "เวเปอร์แวร์" ในภาษาอังกฤษเริ่มมีการใช้วิศวกรของบริษัทไมโครซอฟท์ในปี พ.ศ. 2525 กล่าวถึงระบบปฏิบัติการ Xenix
จังหวัดเซลันด์

เซลันด์  หรือ ซีแลนด์  เป็นจังหวัดที่ตั้งอยู่ทางตะวันตกเฉียงใต้ของประเทศเนเธอร์แลนด์ มีอาณาเขตติดกับจังหวัดนอร์ทบราบันต์ทางตะวันออกและจังหวัดเซาท์ฮอลแลนด์ทางเหนือ ประกอบด้วยเกาะหลายเกาะจึงเป็นที่มาของชื่อจังหวัดว่า "ดินแดนทะเล" เนื้อที่ราวหนึ่งในสามอยู่ในน้ำ
บริเวณส่วนใหญ่ของจังหวัดอยู่ต่ำกว่าระดับน้ำทะเล จึงได้รับผลกระทบจากน้ำท่วมใหญ่ ค.ศ. 1953 ค่อนข้างมาก ปัจจุบัน รายได้หลักส่วนหนึ่งของจังหวัดมาจากการท่องเที่ยว โดยได้รับความนิยมอย่างมากจากกลุ่มนักท่องเที่ยวชาวเยอรมัน ตราอาร์มของเซลันด์เป็นรูปสิงโตจมน้ำอยู่ครึ่งตัว โดยมีคำขวัญว่า "ข้าต่อสู้และได้ชัยชนะ"  ประเทศนิวซีแลนด์ในมหาสมุทรแปซิฟิกได้รับการตั้งชื่อตามชื่อของจังหวัดนี้
ประวัติศาสตร์.
ประวัติของเซลันด์เริ่มต้นขึ้นตั้งแต่ยุคที่เป็นเคาน์ตีเซลันด์ ภายใต้การปกครอของจักรวรรดิโรมันอันศักดิ์สิทธิ์ แต่มักจะถูกเคาน์ตีฮอลแลนด์และเคาน์ตีฟลานเดอร์สทำสงครามแย่งชิงกันไปมาอยู่เสมอ จนกระทั่งเข้าสู่ศตวรรษที่ 14 ตกเป็นของเคาน์ตีบาวาเรีย เคาน์ตีบูร์กอญ และราชวงศ์ฮาพส์บวร์คตามลำดับ ก่อนจะเข้าร่วมการปฏิบัติของชาวดัตช์ต่อการปกครองของสเปน และกลายเป็นจังหวัดหนึ่งในสาธารณรัฐดัตช์ที่ประกาศเอกราชต่อสเปน ในปี ค.ศ. 1581
ต่อมา ฝรั่งเศสเข้ายึดครองเนเธอร์แลนด์และได้เปลี่ยนระบอบการปกครองของประเทศ เซลันด์กลายเป็นจังหวัดหนึ่งในจักรวรรดิฝรั่งเศสในชื่อ บูช์เดอเลสโกต์  แต่เมื่อจักรพรรดินโปเลียนแพ้สงคราม เนเธอร์แลนด์ได้สถาปนาประเทศขึ้นมาใหม่ และเซลันด์ได้กลายมาเป็นจังหวัดหนึ่งในราชอาณาจักรเนเธอร์แลนด์
ในช่วงสงครามโลกครั้งที่สอง เซลันด์ถูกนาซีเยอรมนีเข้ายึดครองเมื่อเดือนมิถุนายน ค.ศ. 1940 และได้รับความเสียหายอย่างหนักจากการต่อสู้ระหว่างฝ่ายสัมพันธมิตรและนาซีเยอรมนี จนกระทั่งได้รับการปลดปล่อยเมื่อเดือนพฤศจิกายน ค.ศ. 1944
เซลันด์เผชิญกับวิกฤติการน้ำท่วมใหญ่อย่างรุนแรงในปี ค.ศ. 1953 คร่าชีวิตประชากรไปกว่า 1,800 คน รัฐบาลเนเธอร์แลนด์จึงได้เริ่มโครงการเดลตาเวิร์กส์ เพื่อก่อสร้างแนวป้องกันน้ำท่วมขึ้น
ภูมิศาสตร์.
จังหวัดเซลันด์ มีพื้นที่ 2,934 ตารางกิโลเมตร เป็นพื้นน้ำ 1,151 ตารางกิโลเมตรหรือราวๆหนึ่งในสาม ตั้งอยู่บริเวณสามเหลี่ยมปากแม่น้ำสายใหญ่ ได้แก่ แม่น้ำสเกลต์ แม่น้ำไรน์ และแม่น้ำเมิซ พื้นที่ส่วนใหญ่ของจังหวัดอยู่ต่ำกว่าระดับน้ำทะเลและเกิดจากการผันน้ำทะเลออกโดยชาวเมืองในขณะนั้น พื้นดินที่เคยเป็นดินโคลนที่น้ำท่วมถึงในช่วงน้ำขึ้นและโผล่ขึ้นในช่วงน้ำลงก็กลายเป็นเนินขนาดเล็กที่แห้งตลอดเวลาจำนวนมาก ชาวเมืองจึงได้สร้างคันดินขึ้นเพื่อเชื่อมต่อเกาะต่างๆ และภายหลังได้เติบโตขึ้นจนกลายเป็นเกาะใหญ่ จนจังหวัดมีรูปร่างอย่างที่เป็นอยู่ทุกวันนี้ รูปร่างของเกาะได้มีการเปลี่ยนแปลงตลอดเวลา บ้างด้วยฝีมือมนุษย์ บ้างด้วยฝีมือธรรมชาติ
หลังวิกฤตการณ์น้ำท่วมใหญ่เมื่อ ค.ศ. 1953 รัฐบาลได้ดำเนินโครงการเดลตาเวิร์กส์ จึงได้มีการสร้างเขื่อน สะพาน และคลองมากมาย ซึ่งโครงสร้างพื้นฐานเหล่านี้ได้กลายมาเป็นส่วนสำคัญของระบบถนนในตัวจังหวัด
จังหวัดเซลันด์ มีประชากร เพียง 383,689 คน (พฤศจิกายน ค.ศ. 2019) จึงเป็นจังหวัดที่มีประชากรอยู่น้อยที่สุดในเนเธอร์แลนด์แบ่งการปกครองออกเป็น 13 เทศบาล โดยสามารถจัดเป็น 2 กลุ่มใหญ่ (COROP) ได้แก่
เจ้าพระยาธรรมาธิกรณาธิบดี (ทองดี)

เจ้าพระยาธรรมาธิกร (ทองดี) ต้นสกุลธรรมสโรช นามเดิมว่า ทองดี เป็นข้าหลวงเดิมในพระบาทสมเด็จพระพุทธยอดฟ้าจุฬาโลกมหาราช โดยชั้นเดิมมีบรรดาศักดิ์เป็นจมื่นศรีสรรักษ์ แล้วเลื่อนขึ้นเป็นพระยาพิพัฒโกษาและได้รับประราชทานโปรดเกล้าฯ ตั้งให้เป็นเจ้าพระยาธรรมาธิกรณาธิบดี เสนาบดีจตุสดมภ์กรมวังคนที่ 2 ในรัชกาลที่ 1
ประวัติ.
เจ้าพระยาธรรมาธิกร (ทองดี ธรรมสโรช) เป็นบุตรชายของเจ้าพระยาอภัยราชา ที่เรียกกันว่า เจ้าคุณประตูจีน ครั้งกรุงศรีอยุธยา เจ้าพระยาอภัยราชาผู้นี้ตามความในราชพงศาวดาร เดิมเป็นเจ้าพระยาสุภาวดี บ้านอยู่ประตูจีน แล้วได้เลื่อนเป็นเจ้าพระยาอภัยราชา ตำแหน่งสมุหนายก ในตอนปลายแผ่นดินสมเด็จพระเจ้าอยู่หัวบรมโกศ พร้อมกันกับพระยาธรรมไตรโลก บ้านคลองแกลบ ได้รับแต่งตั้งขึ้นเป็นเจ้าพระยามหาเสนาธิบดีศรีสมุหพระกลาโหม (เจ้าพระยากลาโหม คลองแกลบ) เจ้าพระยาอภัยราชา (เจ้าคุณประตูจีน) มีบุตรชายคนโตคือพระสำราญองค์ (ต้นสกุลสโรบล) เป็นข้าราชการในสมัยรัชกาลที่ 1 พระสำราญองค์มีบุตรคือพระยาศรีสุริยะพาหะ (สระ) ข้าราชการในรัชกาลที่ 2 พระยาศรีสุริยะพาหะ มีบุตรคือพระยามณเฑียรบาล (บัว) เป็นพระพี่เลี้ยงของพระบาทสมเด็จพระปิ่นเกล้าเจ้าอยู่หัว ท่านผู้นี้เป็นคุณตาของคุณจอมมารดาเลี่ยม (เล็ก) ผู้เป็นคุณจอมมารดาของพระองค์เจ้ารัชนีแจ่มจำรัส 
เจ้าพระยาธรรมธิกร ทองดี มีบุตรธิดา 3 คน คือ 
นามสกุลธรรมสโรช ได้รับพระราชทานจากพระบาทสมเด็จพระมงกุฎเกล้าเจ้าอยู่หัว พระราชทานแก่ นายพลตรี พระวิบุลอายุรเวท (เสข ธรรมโรช) แต่ครั้งยังเป็นนายพันตรี หลวงศักดาพลรักษ์ ผู้รั้งผู้อำนวยการโรงพยาบาลทหารบกกลาง ว่า "ธรรมสโรช (Dharmasaroja)" ซึ่งท่านผู้นี้เป็นบุตรของหลวงเทวะวงศวโรปการ (เสน) เจ้ากรมในพระเจ้าบรมวงศ์เธอ กรมหลวงเทวะวงศ์วโรปการ อันเป็นบุตรของจมื่นสรสิทธิราช (จุ้ย) กับท่านไม้จีน บุตรของท่านคล้าย (ข้าหลวงเดิมในพระบาทสมเด็จพระพุทธเลิศหล้านภาลัย) ทางมารดาของพระยาวิบุลอายุรเวทคือท่านศิลาเป็นบุตรีของท่านทันและเป็นหลานตาของพระยาอุทัยธรรม (นุด) ผู้เป็นบุตรของเจ้าฟ้าชายนเรนทรราชกุมารหรือพระนเรนทรราชา (ต้นสกุลรุ่งไพโรจน์) ซึ่งเป็นพระราชโอรสองค์ที่ 18 ของสมเด็จพระเจ้าตากสินมหาราชและเป็นพระราชโอรสองค์ที่ 3 ในกรมบริจาภักดีศรีสุดารักษ์ (เจ้าหญิงฉิม) ซึ่งเป็นพระราชธิดาของเจ้าพระยานครศรีธรรมราช
ในเวลาก่อนหน้าที่พระยาวิบุลอายุรเวทจะได้รับนามสกุลพระราชทานก็ได้มีผู้สืบสายโลหิตโดยตรงในสกุลอีกผู้หนึ่งได้รับพระราชทานนามสกุลจากรัชกาลที่ 6 ว่าสกุล "รัตนทัศนีย (Ratnadasniya)" คือพระยามหิมานุภาพ (เป๋า รัตนทัศนีย์) กรมพระตำรวจในซ้าย บิดาคือพระยาณรงค์วิไชย (ทัศ) ผู้เป็นต้นสกุลรัตนทัศนีย ปู่คือพระยาเพชรพิไชย (เอี่ยม ธรรมสโรช) ซึ่งเป็นพี่ชายของท่านคล้ายและพระยาราชงคราม (อินทร์) และท่านพลับ
ในเวลาใกล้เคียงกันกับที่พระยาวิบุลอายุรเวทได้รับพระราชทานนามสกุล ก็ได้มีผู้สืบสายโลหิตโดยตรงในสกุลอีกผู้หนึ่งได้รับพระราชทานนามสกุลจากรัชกาลที่ ๖ ว่าสกุล "อินทรวิมล (Indravimala)" คือ นายร้อยโท นายศุขแพทย์ ผู้บังคับหมวดพยาบาล โรงเรียนนายร้อยชั้นปฐม บิดาชื่อนายเผื่อน ปู่คือพระยาราชสงคราม (อินทร์) ผู้เป็นต้นตระกูล อินทรวิมล ซึ่งแยกออกไปจากสกุลธรรมสโรช
แอนนี ลีเบอวิตซ์

แอนนี ลีเบอวิตซ์  หรือชื่อเดิม แอนนา-ลู-ลีเบอวิตซ์ เป็นช่างถ่ายภาพ 
ประวัติ.
แอนนา-ลู-ลีเบอวิตซ์ เกิดวันที่ 2 ตุลาคม ค.ศ. 1949 ใน Westbury รัฐคอนเนตทิคัต ประเทศสหรัฐอเมริกา เธอมีพี่น้องทั้งหมดหกคนด้วยกัน จาก แซม ร้อยโทกองทัพอากาศ พ่อของเธอ และ มาลิลีน ลีเบอวิตซ์ นักสอนเต้นรำร่วมสมัย แม่ของเธอ ต่อมา ในปี 1967 แอนนาได้สมัครไปที่ สถาบันสอนศิลปะซานฟรานซิสโก (แม้ว่าเริ่มแรกจะไปเรียนจิตรกรรม) แต่ก็เป็นสถานที่ที่ทำให้เธอรัก และ พัฒนาฝีมือการถ่ายภาพของเธอ
หลังจากที่อยู่ใน นิคมอิสราเอลได้ซักพัก, ลีเบอวิตซ์ก็ย้ายกลับมาอยู่ที่อเมริกาอีกครั้ง และในปี 1970, เธอก็เริ่มทำงานให้กับนิตยสารร๊อคหน้าใหม่ ชื่อ rolling Stone . ผลงานของลีเบอวิตซ์ ทำให้บรรณาธิการ Jann Wenner ประทับใจมาก จน เสนอให้เธอเป็นช่างภาพของเธอ. ภายในสองปี เมื่อเธออายุ 23 ลีเบอวิตซ์ ได้เลื่อนตำแหน่งเป็นหัวหน้าช่างภาพ และเธอก็ต้องอยู่กับตำแหน่งนี้ไปอีกสิบปี ตำแหน่งที่เธออยู่นี้ ทำให้เธอได้มีโอกาสที่จะ ทัวร์ต่างประเทศกับ วง Rolling stone ใน ปี 1975 ด้วย
ในขณะที่ทำงานกับ rolling stone , ลีเบอวิตซ์ก็พัฒนาเทคนิคต่างๆ และ สร้างเอกลักษณ์ให้กับงานของตัวเองเรื่อยๆอย่างการเน้นสี หรือการโพสที่ปลกๆ Jann Wenner ให้เครดิตเธอในการทำ Rolling stone หลายปกมากสำหรับนักเก็บสะสม และที่น่าจดจำที่สุดก็คือปกที่เป็นปกเปลือยของ john Lennon ที่โค้งโก่งตัวและกอดรัด โยโกะ โอโนะภรรยาของเขา และถ่ายภาพการรวมตัวของ the Beatle ในวันที่ที่ 8 ธันวาคม 1980 เพียงไม่กี่ชั่วโมงก่อนหน้าที่เขาจะเสียชีวิต
ในปี 1983, ลีเบอวิตซ์ออกจาก Rolling Stone และเริ่มทำงานให้กับนิตยสารบันเทิง Vanity Fair กับการถ่ายภาพแบบของ ลีเบอวิตซ์ ช่างภาพของ vanity Fair ก็ทำให้ Vanity Fair เป็นนิตยสารแถวหน้าที่เป็นกระแสนิยมให้กับวัยรุ่น จนวันนี้มีภาพปกฝีมือของลีเบอวิตซ์จำนวนมาก ที่สวยงามและทำให้ตะลึง และมักจะเป็นประเด็นให้คนพูดถึงภาพพอทเทรตของดาราคนนั้นกัน อย่าง เดมี่ มัวร์ Demi Moore (ถ่ายรูปตอนที่ท้องใหญ่มากแบบนู้ดมาก) และ Whoopi Goldberg (ที่จุ่มครึ่งตัวอยู่ในอ่างอาบน้ำนม) รูปสองนักแสดงนี้จะเป็นรูปที่คนโปรดปรานและจดจำมากที่สุดในปกนิตยสารปีล่าสุด และเป็นที่รู้กันว่าเธอมีความสามารถในการวาดภาพจิตรกรรม สิ่งนั้นทำให้มีงานเกี่ยวข้องกับร่างกายในงานหนึ่งเป็นภาพพอทเทรท มีชื่อเสียงมากที่สุดของลีเบอวิตซ์ เป็นภาพของศิลปิน Keith Haring ที่เปลือยเพ้นท์ตัวเองเหมือนเป็นผ้าใบเพื่อถ่ายภาพ
ในช่วงปลาย 1980, ลีเบอวิตซ์เริ่มต้นทำงานในแคมเปญโฆษณาที่เป็นเป้าสายตาต่อสาธารณะมาก และงานที่มีชื่อเสียงมากที่สุดคือแคมเปญของ 'บัตรสมาชิกAmerican Express' ที่เป็นภาพของดาราที่มีชื่อเสียงโด่งดังมากมาเป็นสมาชิกบัตร American Express เช่น Elmore Leonard, Tom Selleck และ Luciano Pavarotti และงานนี้ก็ทำให้เธอได้รางวัล Clio award ในปี 1987
ใน 1991 คอลเลคชั่นของลีเบอวิตซ์ ภาพสี และขาวดำกว่า 200 ภาพ ได้ถูกนำไปจัดแสดงที่ Nation Portrait Gallery วอชิงตันดีซี หลังจากปีนั้นก็มีหนังสือถูกตีพิมพ์ออกมา เป็นผลงานรวมเล่ม ชื่อว่า Photographs: Annie Leibovitz 1970-1990 . ในปี1996, ลีเบอวิตซ์ ถูกเลือกให้เป็นช่างภาพอย่างเป็นทางการของโอลิมปิกแอตแลนต้า,จอร์เจีย การรวบรวมภาพถ่ายขาว-ดำ ของพอทเทรท นักกีฬาอเมริกันของเธอ รวมถึงภาพของ Carl Lewis และ Michael Johnson ถูกตีพิมพ์ในหนังสือ Olympic Portraits (1991).
ท้าวภัณฑสารนุรักษ์ (เจ้าจอมเพิ่ม ในรัชกาลที่ 5)

ท้าวภัณฑสารนุรักษ์ หรือ เจ้าจอมเพิ่ม ในรัชกาลที่ 5 สกุลรัตนทัศนีย ตำแหน่งผู้ช่วยราชการพระคลังข้างในและเป็นกวีหญิงแห่งราชสำนักและเป็นผู้สร้างวัดเสมียนนารี ต่อจากมารดาของท่านคือท่านขำ ท่านเป็นธิดาขุนสมุทรสาคร(ยอด) และท่านขำ เสมียนพระคลังใน ท่านขำเป็นธิดาพระยาวิเศษภักดี เจ้าเมืองสงขลา คนที่ 3 (เถี้ยนจ๋ง ณ สงขลา พ.ศ. ๒๓๕๕๘-๒๓๖๐ สายสกุล "โรจนะหัสดิน") 
เจ้าจอมเพิ่ม เกิดเมื่อปีมะเส็ง พ.ศ. 2400 เมื่ออายุ ๕ ขวบ ได้เข้าถวายตัวเป็นข้าทูลละอองธุลีพระบาทในพระบาทสมเด็จพระจอมเกล้าเจ้าอยู่หัว และได้ทรงพระกรุณาโปรดเกล้าให้อยู่ในละครสำรับเล็ก ได้เป็นศิษย์ของคุณโต(แย้ม อิเหนา) ถึงพระบาทสมเด็จพระจุลจอมเกล้าเจ้าอยู่หัว เมื่ออายุ 17 ปี ทรงพระกรุณายกขึ้นเป็นเจ้าจอมอยู่งาน ได้รับพระราชทานเบี้ยหวัด ๒ ชั่ง ๑๐ ตำลึง และได้รับพระราชทานเงินกลางปีอีก 5 ชั่ง ต่อมาได้รับพระราชทานหีบหมากกะไหล่ทอง และหีบหมากตราจุลจอมเกล้า ต่อมาในวันที่ 15 เมษายน รัตนโกสินทร์ศก 130 ตรงกับ พ.ศ. ๒๔๕๔ ในรัชสมัย พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ พระราชทานสัญญาบัตรให้เป็น ท้าวภัณฑสารนุรักษ์ ตำแหน่งผู้ช่วยราชการพระคลังข้างใน ถือศักดินา 800 
พระบาทสมเด็จพระจุลจอมเกล้าฯทรงเล็งเห็นอุปนิสัยและความสามารถเฉพาะตัวของเจ้าจอมเพิ่ม ว่าเป็นคนใฝ่ความรู้ จึงโปรดให้พระยาศรีสุนทรโวหารเป็นครูสอนหนังสือ ตลอดจนสอนกาพย์กลอนโคลงฉันท์ให้ท่าน เปิดการสอนที่มุขกระสัน พระที่นั่งดุสิตมหาปราสาท เรียนกันแบบติวเตอร์ ตัวต่อตัวตั้งแต่ ๑๐.๐๐ -๑๓.๐๐ น. ทุกวัน
วันหนึ่ง พระเจ้าอยู่หัวรัชกาลที่ 5 เสด็จมาขณะที่คุณจอมกำลังเรียนลิลิตและกาพย์กลอนโคลงฉันท์อยู่ ทรงเห็นว่ามีฝีมือในเชิงกวีของท่านไม่เลวเลย พระยาศรีสุนทรโวหารก็กราบบังคมทูลว่าเจ้าจอมเพิ่มมี "หัว" ทางนี้ น่าจะเป็นกวีหญิงแห่งราชสำนักได้ จึงเป็นที่พอพระราชหฤทัยมาก เพราะพระองค์เองมีพระราชประสงค์จะมีคู่โต้เชิงกวี จึงพระราชทานเงิน ๓ ชั่งและหีบหมากกะไหล่ทองให้ เมื่อเรียนจนจบวิชาแล้ว พระเจ้าอยู่หัวก็โปรดให้เจ้าจอมเพิ่มได้ตามเสด็จไปตามที่ต่างๆ ได้มีโอกาสชมภูมิประเทศที่สวยงามเพื่อจะ " ฟัก" เป็นบทกวีในมันสมอง จึงโปรดเกล้าฯให้ตามเสด็จพระราชดำเนินทุกแห่ง ไม่ว่าใกล้หรือไกล เช่นคราวหนึ่งเสด็จอ่างศิลาและเขาสามมุก พระเจ้าอยู่หัวทรงม้า คุณจอมก็นั่งเกวียนตามเสด็จ
เจ้าจอมเพิ่ม ถึงแก่อนิจกรรม เมื่อวันที่ 14 เมษายา พ.ศ. 2494 ในรัชกาลพระบาทสมเด็จพระมหาภูมิพลอดุลยเดชมหาราช บรมนาถบพิตร สิริอายุได้ 94 ปี ท่านมีอายุยืนนานมากถึง 6 แผ่นดิน
จังหวัดยูเทรกต์

ยูเทรกต์ (อังกฤษและ, อ่านออกเสียงว่า อือเตร็คต์ ในภาษาดัตช์) เป็นจังหวัดที่เล็กที่สุดของประเทศเนเธอร์แลนด์ ตั้งอยู่ในตอนกลางของประเทศ มีเขตแดนทางทิศเหนือจรดทะเลสาบเอมเมร์ ทางทิศตะวันออกจรดจังหวัดเกลเดอร์ลันด์ ทางทิศใต้จรดแม่น้ำไรน์ ทางทิศตะวันตกจรดจังหวัดเซาท์ฮอลแลนด์ และทางทิศตะวันออกเฉียงเหนือจรดจังหวัดนอร์ทฮอลแลนด์ เมื่อเดือนพฤศจิกายน ค.ศ. 2019 มีประชากร 1,353,596 คน นอกจากเมืองหลวงยูเทรกต์ประจำจังหวัดแล้ว ยังมีเมืองใหญ่อีกหลายเมือง เช่น อาเมอร์สโฟร์ต เวเนนดาล เฮาเทิน นิวเวอเกน ไอส์เซิลสเตน และเซสท์ สถานีกลางยูเทรกต์ยังเป็นสถานีรถไฟใหญ่ที่มีผู้ใช้บริการมากที่สุดในเนเธอร์แลนด์อีกด้วย
ประวัติศาสตร์.
เมื่อปี ค.ศ. 695 สมเด็จพระสันตะปาปาเซอร์จิอุสที่ 1 แต่งตั้งนักบุญวิลลิบรอร์ดขึ้นเป็นบาทหลวงแห่งดินแดนฟรีเชีย จึงได้มีการสถาปนามุขมณฑลยูเทรกต์ (Bishopric of Utrecht) ขึ้น และได้สร้างป้อมปราการขึ้นที่เมืองยูเทรกต์ โดยได้รับความยินยอมจากผู้ปกครองท้องถิ่นของราชอาณาจักรแฟรงก์ แต่พอนักบุญเสียชีวิต ยูเทรกต์ถูกรุกรานจากชาวไวกิงบ่อยครั้ง แต่กลับมาสงบและเรืองอำนาจขึ้นในสมัยที่ราชวงศ์อ็อทโทปกครอง โดยยูเทรกต์เริ่มมีสิทธิ์เข้าร่วมประชุมสภา จากนั้น บาทหลวงประจำถิ่นได้รับการแต่งตั้งให้เป็นเจ้าชาย มุขมณฑลจึงได้ยกฐานะขึ้นเป็นมุขนายก (Prince-Bishopric) ใน ค.ศ. 1024
ต่อมาเมื่อมีการทำสัญญาข้อตกลงแห่งเวิร์มขึ้นใน ค.ศ. 1122 ยูเทรกต์มีสิทธิ์เลือกตั้งพระสังฆราชประจำมณฑลเอง แต่เคาน์ตีฮอลแลนด์และเกลเดอร์สที่อยู่รอบข้างยูเทรกต์ที่ขึ้นตรงกับจักรวรรดิโรมันอันศักดิ์สิทธิ์นั้นพยายามเข้ามามีอิทธิพลในการเลือกตั้งสังฆราชา ทำให้สันตะสำนักจากกรุงโรมต้องเข้ามาแทรกแซงการเลือกตั้ง จนกระทั่งกลางศตวรรษที่ 14 พระสันตปาปาทรงเปลี่ยนมาแต่งตั้งพระสังฆราชเองโดยไม่ฟังเสียงจากคณะสงฆ์ยูเทรกต์
เมื่อเกิดสงครามฮุกและคอด อันเป็นสงครามแย่งชิงอำนาจระหว่างพ่อค้าและผู้ปกครอง ยูเทรกต์กลายเป็นสมรภูมิรบ ดยุกแห่งบูร์กอญนำกำลังเข้าทำสงคราม ก่อให้เกิดสงครามกลางเมืองสองครั้ง ในช่วง ค.ศ. 1470 ถึง 1474 และช่วง ค.ศ. 1481 ถึง 1483
เมื่อ ค.ศ. 1527 พระสังฆราชได้ขายที่ดินให้กับจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ ยูเทรกต์จึงสิ้นอำนาจทางสงฆ์และตกเป็นพื้นที่ทางโลกภายใต้การบริหารของราชวงศ์ฮาพส์บวร์คซึ่งในขณะนั้นได้ปกครองดินแดนดัตช์ส่วนอื่นๆด้วย คณะสงฆ์ได้ส่งมอบอำนาจการเลือกสังฆราชให้กับจักรพรรดิคาร์ลที่ 5 โดยได้รับความยินยอมจากสมเด็จพระสันตะปาปาเคลเมนต์ที่ 7 แต่ราชวงศ์ฮาพส์บวร์คปกครองได้เพียงไม่นาน เพราะในเวลาต่อมา ยูเทรกต์ได้เข้าร่วมกับจังหวัดอื่นๆในเนเธอร์แลนด์ทำการปฏิวัติต่อการปกครองของพระเจ้าเฟลิเปที่ 2 แห่งสเปน และกลายเป็นส่วนหนึ่งของสาธารณรัฐดัตช์เมื่อปี ค.ศ. 1579
ในช่วงสงครามโลกครั้งที่สอง ยูเทรกต์ถูกกองทัพเยอรมนีเข้ายึดครอง และได้อิสรภาพเมื่อวันที่ 5 พฤษภาคม ค.ศ. 1945 ต่อมามีการแบ่งเขตการปกครองกันใหม่ ทำให้หลายเขตของจังหวัดเซาท์ฮอลแลนด์ถูกโอนมาอยู่กับจังหวัดยูเทรกต์
ภูมิศาสตร์.
จังหวัดยูเทรกต์มีพื้นที่ 1,449 ตารางกิโลเมตร แบ่งเป็นผืนน้ำ 69 ตารางกิโลเมตร นับว่าเล็กที่สุดในบรรดา 12 จังหวัดของเนเธอร์แลนด์ พื้นดินเป็นดินทรายที่ไม่อุดมไปด้วยแร่ธาตุ ต้นไม้จึงเป็นพุ่มไม้เตี้ย จึงได้มีการปลูกป่าสนขึ้นทางตะวันออกของจังหวัด ส่วนทางใต้มีแม่น้ำอยู่หลายสาย จึงมีความอุดมสมบูรณ์ตามแนวแม่น้ำ ส่วนทางตะวันตกเป็นภูมิประเทศแบบทุ่งหญ้า
ยูเทรกต์แบ่งเขตการปกครองออกเป็น 26 เทศบาล ได้แก่
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
เทร์รี ริชาร์ดสัน

เทร์รี ริชาร์ดสัน  เป็นนักถ่ายภาพแฟชั่นชาวอเมริกันชื่อดัง เกิดเมื่อ 14 สิงหาคม ค.ศ. 1965 ในสหรัฐอเมริกา
ประวัติ.
เทร์รีเกิดในเมืองนิวยอร์กและเติบโตในฮอลลีวูดและโอไฮ (Ojai) รัฐแคลิฟอร์เนีย เขาเป็นลูกชายของช่างภาพแฟชั่นชื่อดัง Bob Richardson ในสมัยเรียน เทร์รีเป็นคนขี้อายและเข้าสังคมค่อนข้างยาก เวลาในช่วง High School ของเขานั้นหมดไปกับการถ่ายภาพวิวทิวทัศน์และผู้คนรอบตัวของเขาและการเล่นดนตรี เขาเล่นเบสในวง Punk Rock ชื่อ "The Invisible" อยู่เป็นเวลานานถึง 5 ปี ขณะเรียนอยู่ในโรงเรียน Hollywood High School และได้เข้ามาเริ่มสนใจการถ่ายรูปเมื่อวงดนตรีของเขาได้ยุบลง และแม่ของเขาแนะนำให้รู้จักกับ Tony Kent ช่างภาพที่ภายหลังได้รับเทร์รีไปเป็นผู้ช่วยช่างภาพให้กับตนเอง 
เทร์รีถ่ายภาพให้กับบริษัทโฆษณาต่าง ๆ และยี่ห้อแฟชั่นดัง ๆ มากมาย รวมไปถึง Gucci, Levi’s, Miu Miu, Cloe, Eres, Tommy Hilfiger, Club Monaco, Supreme, Hugo Boss, Anna Molinari, Stussy, Baby Phat, Jigsaw, Costume National, Hysteric Glamour, Matsuda, และ Sisley นอกจากนี้ยังถ่ายภาพประจำให้กับแม็กกาซีนดังมากมายเช่น Vogue, i-D, Exit Magazine, Vice, Harper’s Bazaar, Penthouse, The Face, Q และ Sport Illustrated
ลักษณะการถ่ายภาพ.
เทร์รีโด่งดังในด้านการถ่ายภาพแบบ Snapshot ของเขา ซึ่งออกมามีความพอดีและสวยงามมาก เป็นภาพประเภทเดียวกันกับ Nan Goldin, Wolfgang Tilmans, Juergen Teller, Diana Scheunemann และ Martin Parr งานถ่ายภาพของเทร์รีโดยมากแล้วจะถ่ายแบบ Autobiographical และค่อนข้างจะเน้นการถ่ายภาพที่ค่อนข้างชัดเจนแสดงออกถึงแนว Sexual เสียเป็นส่วนใหญ่ ความสามารถที่โดดเด่นและเป็นที่กล่าวขานของเขาก้คือการที่เทร์รีสามารถนำเอาบุคลิกดิบเฉพาะตัวของนางแบบหรือนายแบบออกมาได้เวลาที่เขาถ่ายภาพ
ผลงาน.
งานของเทร์รีได้มีการรวบรวมเป็นเล่มและตีพิมพ์ออกมาหลายครั้งภายใต้สำนักพิมพ์ Tachen
ผลงานด้านอื่น.
เทร์รีได้เริ่มการกำกับและถ่ายมิวสิควิดีโอ (young love’s find a new way) ผลิตโฆษณา และขณะนี้ได้ขยายไปถึงการทำหนังด้วย
ดาวแคระแดง

แผนภาพของแฮร์ตสปรอง–รัสเซิล
ชนิดสเปกตรัม
ดาวแคระน้ำตาล
ดาวแคระขาว
ดาวแคระแดง
ดาวแคระเล็ก
ดาวแคระ
แถบลำดับหลัก
ดาวยักษ์เล็ก
ดาวยักษ์
ดาวยักษ์สว่าง
ดาวยักษ์ใหญ่
ดาวยักษ์ใหญ่ยิ่ง
โชติมาตร
สัมบูรณ์
อธิบายตามไดอะแกรมของแฮร์ทสชปรุง-รัสเซลล์ ดาวแคระแดง  คือดาวฤกษ์ที่มีขนาดเล็กและมีอุณหภูมิที่ค่อนข้างต่ำมาก เทียบกับบรรดาดาวฤกษ์บนแถบลำดับหลักทั้งหมด โดยมีค่าสเปกตรัมประมาณตอนปลายของประเภท K หรือ M ดาวฤกษ์ประเภทนี้มีจำนวนมากที่สุดในบรรดาดาวฤกษ์ทั้งหมด มีมวลน้อยกว่าครึ่งหนึ่งของดวงอาทิตย์ (หากต่ำถึง 0.075 เท่าของมวลดวงอาทิตย์ จะเรียกว่า ดาวแคระน้ำตาล) และมีอุณหภูมิพื้นผิวต่ำกว่า 3,500 เคลวิน
ดาวพฤหัสบดีร้อน

ดาวพฤหัสบดีร้อน (บ้างก็เรียก oven roaster, epistellar jovian, pegasid หรือ pegasean planet) เป็นดาวเคราะห์นอกระบบจำพวกหนึ่งที่มีมวลใกล้เคียงหรือมากกว่ามวลดาวพฤหัสบดี (1.9 × 1027 กก.) แต่มีลักษณะอื่นที่ต่างไปจากดาวพฤหัสบดีในระบบสุริยะ เนื่องจากดาวพฤหัสบดีโคจรอยู่ที่ระยะห่างจากดวงอาทิตย์ 5 หน่วยดาราศาสตร์ แต่ดาวเคราะห์นอกระบบที่เรียกดาวพฤหัสบดีร้อนนี้จะโคจรในระยะห่างจากดาวฤกษ์เพียง 0.05 หน่วยดาราศาสตร์ หรือประมาณ 1 ใน 8 ของระยะห่างที่ดาวพุธโคจรรอบดวงอาทิตย์ จึงทำให้ดาวเคราะห์กลุ่มนี้มีอุณหภูมิพื้นผิวสูงมาก
ลักษณะโดยทั่วไป.
ลักษณะโดยทั่วไปของดาวพฤหัสบดีร้อน ได้แก่
ดาวแคระน้ำตาล

แผนภาพของแฮร์ตสปรอง–รัสเซิล
ชนิดสเปกตรัม
ดาวแคระน้ำตาล
ดาวแคระขาว
ดาวแคระแดง
ดาวแคระเล็ก
ดาวแคระ
แถบลำดับหลัก
ดาวยักษ์เล็ก
ดาวยักษ์
ดาวยักษ์สว่าง
ดาวยักษ์ใหญ่
ดาวยักษ์ใหญ่ยิ่ง
โชติมาตร
สัมบูรณ์
ดาวแคระน้ำตาล  คือวัตถุมวลต่ำกว่าดาวฤกษ์ชนิดหนึ่งที่มีมวลต่ำเกินกว่าจะสามารถจุดการเผาไหม้ไฮโดรเจนด้วยปฏิกิริยานิวเคลียร์ฟิวชันที่แกนกลางได้ดังดาวฤกษ์บนแถบลำดับหลักทั่วไป ทว่ายังมีเนื้อในและพื้นผิวที่สามารถแผ่ความร้อนได้ และไม่มีความแตกต่างทางเคมีตามระดับความลึก ดาวแคระน้ำตาลจะมีมวลอยู่ระหว่างดาวเคราะห์แก๊สยักษ์ขนาดใหญ่ กับดาวฤกษ์ที่มีมวลน้อยที่สุด โดยขนาดมวลสูงสุดของดาวแคระน้ำตาลอยู่ที่ประมาณ 75-80 มวลดาวพฤหัสบดี (<math>M_J</math>) จนถึงปัจจุบันยังมีการถกเถียงกันอยู่ว่าด้วยการนิยามและแยกแยะระหว่างดาวแคระน้ำตาลกับดาวเคราะห์แก๊สยักษ์สำหรับดวงที่มีมวลต่ำมาก ๆ (~13 <math>M_J</math>) และข้อถกเถียงว่าจำเป็นหรือไม่ที่ดาวแคระน้ำตาลจะต้องเคยดำรงปฏิกิริยาฟิวชันมาก่อนในอดีต อย่างไรก็ดี ดาวแคระน้ำตาลที่มีมวลมากกว่า 13 <math>M_J</math> สามารถเผาผลาญดิวเทอเรียมได้ และดวงที่มีมวลมากกว่า ~65 <math>M_J</math> สามารถเผาผลาญลิเทียมได้ ดาวเคราะห์นอกระบบที่โคจรรอบดาวแคระน้ำตาลเท่าที่รู้จักกันในปัจจุบัน มีเพียง 2 เอ็ม 1207 บี และ เอ็มโอเอ-2007-บีแอลจี-192 เอล บี เท่านั้น
ราชรัฐมุขนายกยูเทรกต์

เขตมุขนายกยูเทรกต์  เป็นมุขมณฑลที่ตั้งอยู่ที่อูเทรคท์ในเนเธอร์แลนด์ปัจจุบัน ยูเทรกต์เป็นหนึ่งในเขตมุขนายกในเครือจักรวรรดิโรมันอันศักดิ์สิทธิ์ ระหว่างปี ค.ศ. 1024 และมาสิ้นสุดลงในปี ค.ศ. 1528 เมื่อถูกถอดจากการเป็นอิมพีเรียลแอบบีโดยจักรพรรดิชาลส์ที่ 5 แห่งโรมันอันศักดิ์สิทธิ์ แต่ตัวมุขมณฑลยังคงดำรงอยู่ในฐานะหน่วยการบริหารของคริสตจักร และในปี ค.ศ. 1559 ก็ได้รับเลื่อนฐานะขึ้นเป็นอัครมุขมณฑล เมื่อมาถึงการปฏิรูปศาสนาฝ่ายโปรเตสแตนต์ในปี ค.ศ. 1580 มุขมณฑลยูเทรกต์และมุขมณฑลในบริเวณเดียวกับก็ประสบกับอุปสรรคต่อการดำรงฐานะในการเป็นมุขมณฑลได้อย่างมีประสิทธิภาพหลังจากการเสียชีวิตของอาร์ชบิชอปฟรีดริชที่ 5 เช็งค์ ฟาน เทาเทนบูร์ก อาร์ชบิชอปและรัฐมาได้รับการสถาปนาขึ้นอีกครั้งในปี ค.ศ. 1853 ในฐานะ "มุขมณฑลโรมันคาทอลิกยูเทรกต์" โดยสมเด็จพระสันตะปาปาปิอุสที่ 9
แกมมา ซีฟิอัส

แกมมาเซเฟย์ (γ Cep / γ Cephei) หรือชื่อสามัญเรียกว่า Errai, Er Rai, หรือ Alrai เป็นระบบดาวคู่ในกลุ่มดาวซีฟิอัส ห่างจากโลกราว 45 ปีแสง มีความส่องสว่างปรากฏ 3.22 ส่วนที่มองเห็นได้ของระบบดาวนี้จัดอยู่ในสเปกตรัม K1III-IV คือดาวฤกษ์ยักษ์สีส้มที่เริ่มหลุดพ้นออกจากแถบลำดับหลัก เชื่อว่าปัจจุบันดาวนี้มีอายุ 6,600 ล้านปี (อ้างตามค่าความเป็นโลหะ)
ดาวแกมมาเซเฟย์สามารถมองเห็นได้ด้วยตาเปล่า อยู่ถัดจากดาวเหนือที่บริเวณขั้วโลกเหนือ มันจะเคลื่อนไปอยู่ใกล้กับขั้วโลกมากกว่าดาวเหนือภายในปี ค.ศ. 3000 และจะเข้าใกล้ขั้วโลกมากที่สุดในราว ค.ศ. 4000 แกนโลกจะชี้ผ่าน ι Cephei ในช่วงใดช่วงหนึ่งราว ค.ศ. 5200
ดาวแกมมาเซเฟย์มีดาวคู่ซึ่งมีมวลประมาณ 0.409 เท่าของมวลดวงอาทิตย์ ดาวแกมมาเซเฟย์ บี มีมวลขนาดดาวฤกษ์และมีอายุใกล้เคียงกับดาวดวงที่หนึ่ง อาจเป็นดาวแคระแดงที่มีค่าสเปกตรัม M4 ค่าความสว่างจางกว่าดาวดวงที่หนึ่งซึ่งเป็นประเภท K อยู่ 6.2 องศา
ชื่อสามัญของแกมมาเซเฟย์ มาจากคำภาษาอารบิกว่า الراعي "ar-rā‘ī" (อาร์ไร) มีความหมายถึง "คนเลี้ยงแกะ" ซึ่งสับสนได้ง่ายกับดาว β Ophiuchi ที่มีชื่อเรียกว่า อัลไร (Alrai) แต่ดวงหลังนี้มักเรียกกันว่า เคบัลไร (Cebalrai หรือ Kelb Alrai) ซึ่งหมายถึง "หมาของคนเลี้ยงแกะ"
อาบูดาบี

อาบูดาบี  เป็นเมืองหลวงและเมืองที่ใหญ่ที่สุดเป็นอันดับ 2 ของสหรัฐอาหรับเอมิเรตส์ อาบูดาบีตั้งอยู่บนเกาะรูปตัวทีที่ยื่นเข้าไปในอ่าวเปอร์เซีย เมืองครอบคลุมพื้นที่ 67,340 ตารางกิโลเมตร (26,000 ตารางไมล์) และมีประชากรราว 860,000 คนใน ค.ศ. 2007 อาบูดาบีถือเป็นเมืองที่ค่าครองชีพแพงที่สุดอันดับ 3 ในภูมิภาค และอันดับ 26 ของโลก
เกลเดอร์ส

เกลเดอร์ส หรือ ดัชชีแห่งเกลเดอร์ส (,) เป็นชื่อของอดีต อาณาจักรเคานท์ที่ต่อมาได้รับการยกฐานะขึ้นเป็นดัชชีแห่งจักรวรรดิโรมันอันศักดิ์สิทธิ์ ที่ตั้งอยู่ในบริเวณกลุ่มประเทศแผ่นดินต่ำ ดัชชีตั้งตามชื่อเมืองเกลเดอร์น  ที่ในปัจจุบันตั้งอยู่ในประเทศเยอรมนี แต่ในปัจจุบันตัวจังหวัดเกลเดอร์แลนด์ในเนเธอร์แลนด์ ตั้งอยู่ในบริเวณส่วนใหญ่ที่เคยเป็นดัชชีแห่งเกลเดอร์สมาก่อน อาณาจักรเคานท์ และดัชชีแห่งเกลเดอร์สไม่แต่เพียงประกอบด้วยบางส่วนของจังหวัดเกลเดอร์แลนด์ และลิมเบิร์กเท่านั้น แต่ยังครอบคลุมบางส่วนของรัฐนอร์ธไรน์-เวสต์ฟาเลียในเยอรมนีด้วย แต่กระนั้นภาษาและวัฒนธรรมของเกลเดอร์สก็เป็นดัตช์ ส่วนที่ถูกยึดครองโดยปรัสเซียในปี ค.ศ. 1713 เท่านั้นที่เป็นเยอรมัน
มานามา

มานามา  เป็นเมืองหลวงและเมืองที่ใหญ่ที่สุดของประเทศบาห์เรน มีประชากรราว 155,000 คน มานามาได้รวมเป็นเมืองหลวงของบาห์เรนหลังจากที่การปกครองของชาวโปรตุเกสและชาวเปอร์เซียก่อนหน้านี้ ปัจจุบันเป็นเมืองหลวงที่ทันสมัย มีธุรกิจสำคัญเกี่ยวกับการซื้อขายน้ำมันดิบของเศรษฐกิจของกรุงมานามา
อนุสัญญาสหประชาชาติว่าด้วยกฎหมายทะเล

อนุสัญญาสหประชาชาติว่าด้วยกฎหมายทะเล ค.ศ. 1982 (ย่อ: UNCLOS) เป็นความตกลงระหว่างประเทศซึ่งเกิดขึ้นจากการประชุมสหประชาติว่าด้วยกฎหมายทะเลครั้งที่สาม (UNCLOS III) ซึ่งกินเวลาระหว่างปี 2516 ถึง 2525 กฎหมายทะเลนิยามสิทธิและความรับผิดชอบของชาติในเรื่องการใช้ประโยชน์จากมหาสมุทรของโลก การวางแนวปฏิบัติสำหรับธุรกิจ สิ่งแวดล้อมและการจัดการทรัพยากรธรรมชาติทางทะเล อนุสัญญาฯ เข้าแทนที่อนุสัญญาทะเลหลวง ค.ศ. 1958 (1958 Convention on the High Seas) จำนวนสี่ฉบับ UNCLOS มีผลใช้บังคับในปี 2537 หลังกายอานาเป็นประเทศที่ 60 ที่ให้สัตยาบันสนธิสัญญาดังกล่าว ณ เดือนมิถุนายน 2559 มี 167 ประเทศ รวมทั้งสหภาพยุโรป เข้าเป็นภาคีอนุสัญญาฯ แต่ยังไม่ประจักษ์ชัดว่าอนุสัญญาฯ นี้ประมวลกฎหมายระหว่างประเทศจารีตประเพณีไว้มากเพียงใด
องค์การที่มีบทบาทในการนำอนุสัญญาฯ ไปปฏิบัติ ได้แก่ องค์การทางทะเลระหว่างประเทศ (International Maritime Organization) ซึ่งเป็นองค์การชำนัญพิเศษ เช่นเดียวกับหน่วยงานที่จัดตั้งขึ้นตามอนุสัญญาฯ เช่น คณะกรรมการล่าวาฬระหว่างประเทศ และองค์การพื้นทะเลระหว่างประเทศ (ISA)
ประวัติ.
การประชุมสหประชาชาติว่าด้วยกฎหมายทะเล ครั้งที่ 3 ได้มีขึ้น ณ นครนิวยอร์ก ในเดือนธันวาคม 2516 การประชุมเสร็จสิ้นลงเมื่อวันที่ 10 ธันวาคม 2525 ณ กรุงมอนเตโกเบย์ ประเทศจาไมกา โดยประเทศต่าง ๆ สามารถเริ่มลงนามในอนุสัญญาสหประชาชาติว่าด้วยกฎหมายทะเล ค.ศ. 1982 ได้ตั้งแต่บัดนั้น ทั้งนี้ อนุสัญญาฯ เริ่มมีผลบังคับใช้เมื่อวันที่ 16 พฤศจิกายน 2537 หลังจากที่รัฐภาคีที่ 60 ได้ให้สัตยาบันอนุสัญญาฯ
UNCLOS III.
มีการหยิบยกปัญหาข้ออ้างน่านน้ำอาณาเขตที่มีหลากหลายในสหประชาชาติในปี 2510 และในการประชุมสหประชาชาติว่าด้วยกฎหมายทะเลในนิวยอร์ก ที่ประชุมได้ใช้กระบวนการหามติเอกฉันท์มากกว่าเสียงข้างมากเพื่อลดโอกาสที่กลุ่มชาติหนึ่งครอบงำการเจรจา ทำให้การประชุมกินเวลายืดเยื้อจนถึงปี 2525 
อนุสัญญาฯ ริเริ่มบทบัญญัติจำนวนหนึ่ง ประเด็นที่สำคัญที่สุดได้แก่การตั้งขีดจำกัด การเดินเรือ สถานภาพกลุ่มเกาะและระบอบเดินเรือผ่าน (transit regime) เขตเศรษฐกิจจำเพาะ เขตอำนาจไหล่ทวีป การทำเหมืองพื้นทะเลลึก ระบอบการแสวงประโยชน์ การคุ้มครองสิ่งแวดล้อมทางทะเล การวิจัยทางวิทยาศาสตร์และการระงับข้อพิพาท
อนุสัญญาฯ กำหนดขีดจำกัดของพื้นที่ต่าง ๆ โดยวัดจากเส้นฐานที่นิยามว่าเป็นเส้นน้ำลง ยกเว้นเมื่อแนวชายฝั่งมีลักษณะเว้าแหว่งมาก มีเกาะเป็นหย่อมหรือไม่เสถียรอย่างสูง อาจใช้เส้นฐานตรงได้ พื้นที่เหล่านี้ประกอบด้วย:
บริเวณนอกเหนือจากนี้ล้วนเป็น "ทะเลหลวง" หรือน่านน้ำสากล
เดอะจีซัสแอนด์แมรีเชน

เดอะจีซัสแอนด์แมรีเชน  เป็นวงดนตรีออลเทอร์นาทิฟร็อกจากสกอตแลนด์ ก่อตั้งวงในปี 1983 ในอีสต์คิลไบรด์ โดย สองพี่น้อง ตระกูล รีด ที่มีชื่อ วิลเลียม มือกีตาร์และน้องชาย จิม เป็นนักร้องนำ
ซัคเซิน-ไมนิงเงิน

ดัชชีซัคเซิน-ไมนิงเงิน  เป็นหนึ่งในดัชชีเอิร์นเนสทีน (Ernestine duchies) ที่ปกครองโดยตระกูลเว็ททิน
ก่อตั้งขึ้นเมื่อปี ค.ศ. 1681 ดัชชีแห่งแซ็กซ์-ไมนิงเก็นดำรงอยู่จนกระทั่งเมื่อราชบัลลังก์เยอรมันสิ้นสุดลงในปี ค.ศ. 1918 ในการจัดดินแดนเอิร์นเนสทีนที่เกิดขึ้นหลังจากการสิ้นสุดของสายซัคเซิน-โกทาในปี ค.ศ. 1825ซัคเซิน-ไมนิงเงินได้รับฮิลด์บวร์กเฮาเซนและซาลเฟลด์ ในปี ค.ศ. 1920 ซัคเซิน-ไมนิงเงินก็รวมเป็นส่วนหนึ่งของรัฐทูริงเกีย
เมืองหลวงของซัคเซิน-ไมนิงเงินอยู่ที่ไมนิงเก็น
ดยุกแห่งซัคเซิน-ไมนิงเงิน.
ดัชชียุบตัวในปี ค.ศ. 1918
สงครามอังกฤษ-สเปน (ค.ศ. 1585)

สงครามอังกฤษ-สเปน ค.ศ. 1585  เป็นส่วนหนึ่งของสงครามแปดสิบปีที่เป็นความขัดแย้งที่เกิดขึ้นเป็นครั้งคราวระหว่างสเปนและอังกฤษระหว่างปี ค.ศ. 1585 จนถึง ค.ศ. 1604 ที่มิได้มีการประกาศเป็นสงครามอย่างเป็นทางการ ในช่วงเวลานั้นก็มีการต่อสู้ในยุทธการต่างๆ เป็นบางครั้ง ที่เริ่มด้วยการรณรงค์ทางทหารของอังกฤษในเนเธอร์แลนด์ภายใต้การนำของโรเบิร์ต ดัดลีย์ เอิร์ลแห่งเลสเตอร์ที่ 1 ในการสนับสนุนฝ่ายต่อต้านการปกครองของราชวงศ์ฮับส์บวร์กในเนเธอร์แลนด์
ฝ่ายอังกฤษได้รับชัยชนะที่คาดิซ (Cádiz) ในปี ค.ศ. 1587 และชัยชนะต่อกองเรืออาร์มาดาสเปนในปี ค.ศ. 1588 แต่มาพ่ายแพ้ในกองเรืออาร์มาดาอังกฤษในปี ค.ศ. 1589 กองเรืออาร์มาดาสเปนอีกสองกองถูกส่งมาแต่ก็ไม่ประสบความสำเร็จเท่าใดนักเพราะสภาวะอากาศอันเลวร้าย
สิบปีหลังจากความพ่ายแพ้ของกองเรืออาร์มาดา สเปนก็สร้างเสริมกองทัพเรือให้แข็งแกร่งขึ้น และสามารถใช้ในการพิทักษ์การขนส่งโลหะมีค่าจากอเมริกากลับมายังสเปนได้อย่างมีประสิทธิภาพ หลังจากนั้นอังกฤษก็กลายเป็นฝ่ายเสียเปรียบในยุทธการต่อๆ มา แต่เมื่อมาถึงต้นคริสต์ศตวรรษที่ 17 สงครามก็มาถึงจุดที่ไม่มีฝ่ายใดแพ้ฝ่ายใดชนะระหว่างการรณรงค์ทางทหารในบริตานี และใน สงครามเก้าปี 
ในที่สุดสงครามอังกฤษ-สเปนก็มาสิ้นสุดลงโดยการลงนามในสนธิสัญญาลอนดอน ที่เป็นผลมาจากการเจรจาต่อรองกันระหว่างอังกฤษกับสเปนในปี ค.ศ. 1604 ระหว่างผู้แทนในสมเด็จพระเจ้าฟิลิปที่ 3 แห่งสเปน และ สมเด็จพระเจ้าเจมส์ที่ 1 แห่งอังกฤษ ตามสนธิสัญญาสเปนตกลงที่จะยุติการแทรกแซงทางทหารในไอร์แลนด์ ขณะที่อังกฤษตกลงที่จะยุติการแทรกแซงทางทหารในเนเธอร์แลนด์ของสเปน นอกจากนั้นอังกฤษก็ยอมตกลงยุติการใช้โจรสลัดในปล้นเรือในมหาสมุทร ทั้งสองฝ่ายต่างก็ได้รับผลประโยชน์บางส่วนจากการตกลงครั้งนี้ แต่ในขณะเดียวกันทั้งสองฝ่ายต่างก็ต้องเสียค่าใช้จ่ายอันมหาศาลไปกับการสงครามที่เกิดขึ้น
เบ็งเก

ไซโต มูซาชิโบ เบ็งเก (Saitō Musashibō Benkei, 西塔武蔵坊弁慶) หรือที่นิยมเรียกว่า เบ็งเก เป็นพระนักรบที่มีตัวตนอยู่จริงในประวัติศาสตร์ญี่ปุ่นในยุคสงครามเฮจิ เบ็งเกเป็นเด็กกำพร้าที่ถูกพ่อแม่นำมาทิ้งไว้ที่วัดในป่า (บางตำนานก็ว่าเกิดจากพ่อซึ่งเป็นคนในวัดข่มขืนแม่ซึ่งเป็นลูกสาวช่างตี เหล็กแถวนั้น) เบ็งเกถูกชุบเลี้ยงมาโดยเหล่าพระในวัด มีลักษณะแตกต่างจากคนอื่นทั่วไป คือรูปร่างใหญ่โตตั้งแต่เด็ก (อายุ 17 ปี สูงถึง 2 เมตร) ถือเป็นเรื่องที่แปลกประหลาดผิดมนุษย์ ประกอบกับท่าทางที่แข็งแรงดุดันและชาติกำเนิดที่น่าเศร้า ชาวบ้านละแวกนั้นจึงหวาดกลัวปนรังเกียจ และมักเรียกเขาว่า "โอนิวากะ" (鬼若) แปลว่า เจ้าลูกยักษ์ เบ็งเกจึงบวชเป็นพระนักรบพร้อมกับฝึกวิชาการต่อสู้ไปด้วย และเติบโตขึ้นมาเป็นพระนักรบที่เก่งกาจแข็งแกร่งที่สุดในยุคนั้น
เบ็งเกออกจากวัดไปตอนอายุ 17 ปี เนื่องจากถูกพระในวัดที่ตนบวชอยู่ใส่ร้าย หลังจากนั้นเบ็งเกได้กลายเป็นอลัชชี (นักบวชนอกรีต) อยู่ที่สะพานโกะโจ กรุงเกียวโต คอยดักปล้นฆ่าเหล่าทหารและซามูไรที่ผ่านไปมาและยึดอาวุธของคน เหล่านั้นไว้ เบ็งเกรวบรวมดาบไปได้ถึง 999 เล่ม แต่ที่สุดแล้วเขาก็ต้องพ่ายแพ้แก่คู่ต่อสู้คนที่ 1,000 ที่ใช้ความรวดเร็วกว่า คือ มินาโมโตะ โนะ โยชิตสึเนะ เด็กหนุ่มวัยเพียง 14 ปี ทายาทคนรองของตระกูลเก็นจิ ซึ่งมีความมุ่งมั่นจะรวบรวมญี่ปุ่นเป็นปึกแผ่นให้จงได้ เบ็งเกยอมรับความพ่ายแพ้และเห็นความตั้งใจจริงของโยชิตสึเนะผู้เอาชนะตนได้ แม้จะอายุน้อยกว่า จึงได้ปฏิญาณตัวขอเป็นข้ารับใช้ต่อโยชิตสึเนะนับตั้งแต่บัดนั้นตราบจนวันตาย
เรื่องราวของเบ็งเกเป็นที่เลื่องลือในเรื่องของความซื่อสัตย์ต่อโยชิตสึเนะ ทั้งคู่เป็นทั้งสหายร่วมรบและบ่าวผู้ปกป้องนายเหนือหัวอย่างไม่คิดชีวิต บั้นปลายชีวิตของทั้งคู่จบลงที่ หลังจากโยชิตสึเนะได้ร่วมรบกับฟูจิวาระ โนะ โยริโตโมะ ผู้เป็นพี่ชายต่างมารดา จนกระทั่งโยริโตโมะได้ขึ้นเป็นใหญ่แล้ว โยชิตสึเนะกลับถูกโยริโตโมะกล่าวหาว่าเป็นกบฏ และต้องจบชีวิตด้วยการคว้านท้องตัวเองในตำหนักด้วยวัยเพียง 30 ปี โดยขณะที่โยชิตสึเนะกำลังทำพิธีคว้านท้องตนเองนั้น เบ็งเกก็ยืนปักหลั่นเฝ้าอยู่หน้าประตู ไม่ยอมให้นายเหนือหัวถูกลบหลู่เกียรติจนจบชีวิตด้วยน้ำมือทหารของโยริโตโมะที่บุกเข้ามา ด้วยการถูกธนูระดมยิงร่างจนเต็มไปหมด แต่กระนั้นเบ็งเกก็ไม่ยอมล้มลง แต่ยืนตายอย่างทะนง ซึ่งการยืนตายของเบ็งเกนั้นถูกกล่าวขานถึงเป็นอย่างมาก เรียกกันว่า "เบ็งเกโนะ ทาชิ โอโจ" (弁慶の立往生) แปลว่า การยืนตายแบบเบ็งเก
การอ้างอิงในวัฒนธรรมสมัยนิยม.
เบ็งเกถูกอ้างอิงถึงในวัฒนธรรมสมัยนิยมของญี่ปุ่นอย่างมาก เช่น
เวิร์ฟเรเคิดส์

เวิร์ฟเรเคิดส์  ค่ายเพลงสัญชาติอเมริกัน ก่อตั้งในปี ค.ศ. 1956 โดยนอร์แมน แกรนซ์ มีผลงานดนตรีในแนวแจ๊ส และบอสซาโนวา
เวิร์ฟเรเคิดส์เคยเป็นบริษัทในเครือเอ็มจีเอ็มในทศวรรษ 1960 ก่อนจะขายให้กับโพลีแกรม บริษัทเพลงในเครือฟิลิปส์ในทศวรรษ 1970 ปัจจุบันเวิร์ฟเป็นบริษัทในเครือยูนิเวอร์แซลมิวสิกกรุ๊ป หลังจากการควบรวมกิจการในปี 1998
ตั้งแต่ปี 2002 เวิร์ฟได้นำผลงานเก่าที่มีชื่อเสียงของศิลปินในสังกัด เช่น นินา ซิโมน แอสทรูด จิลแบร์โต บิลลี ฮอลิเดย์ ซาราห์ วอห์น เอลลา ฟิตซ์เจอรัลด์ นำมารีมิกซ์โดยดีเจแนวดนตรีอิเล็กทรอนิกส์ ใช้ชื่อผลงานว่า "Verve Remixed"
อุโมงค์ห้วยแม่ลาน

อุโมงค์ห้วยแม่ลาน เป็นอุโมงค์ทางรถไฟลอด 1 ใน 8 แห่งของประเทศไทย อยู่ในเส้นทางรถไฟสายเหนือ กิโลเมตรที่ 574.048-574.178 อยู่ระหว่างสถานีรถไฟบ้านปิน กับสถานีรถไฟผาคัน (จะมีที่หยุดรถไฟห้วยแม่ลานอยู่) โดยตั้งอยู่ในเขตตำบลบ้านปิน อำเภอลอง จังหวัดแพร่ มีความยาว 130.20 เมตร ภายในเป็นผนังคอนกรีต แต่บางส่วนของอุโมงค์จะเป็นหินล้วน ใช้หมอนไม้เนื้อแข็งและราง 70 อาร์ (12 เมตร)
อุโมงค์เขาพลึง

อุโมงค์เขาพลึง เป็นอุโมงค์ทางรถไฟลอด 1 ใน 8 แห่งของประเทศไทย และเป็นอุโมงค์ทางรถไฟลอดในเส้นทางรถไฟสายเหนือ ตั้งอยู่บริเวณกิโลเมตรที่ 516.410-516.773 ในพื้นที่ตำบลห้วยไร่ อำเภอเด่นชัย จังหวัดแพร่ ในช่วงทางระหว่างสถานีปางต้นผึ้ง (จ.อุตรดิตถ์) กับที่หยุดรถไฟเขาพลึง (จ.แพร่) ตัวอุโมงค์มีความยาว 362.44 เมตร ภายในอุโมงค์เป็นผนังคอนกรีต และผนังหินเป็นช่วง ๆ ไม่ได้มีการดาดคอนกรีตลอดอุโมงค์ ใช้หมอนไม้เนื้อแข็งและราง 70 อาร์ (12 เมตร) บริเวณปากอุโมงค์ด้านทิศเหนือเป็นที่ตั้งที่หยุดรถไฟเขาพลึง มีขบวนรถให้บริการวันละ 2 ขบวน คือ ขบวนรถท้องถิ่น 407 นครสวรรค์-เชียงใหม่ และ 408 เชียงใหม่-นครสวรรค์ จุดเด่นคืออุโมงค์ด้านทิศเหนือจะเป็นเส้นทางตรงเข้าสู่ช่องเขาแคบ ๆ ส่วนอุโมงค์ด้านทิศใต้มีลักษณะเป็นทางโค้ง 
อุโมงค์เขาพลึง อยู่ห่างกันกับอุโมงค์ปางตูบขอบ เพียง 2 กิโลเมตร หากเดินทางจากสถานีรถไฟปางต้นผึ้ง ไปยังที่หยุดรถไฟเขาพลึง ต้องผ่านอุโมงค์ทั้ง 2 แห่งนี้
อุโมงค์ปางตูบขอบ

อุโมงค์ปางตูบขอบ เป็นอุโมงค์ทางรถไฟลอด 1 ใน 8 แห่งของประเทศไทย ตั้งอยู่ในพื้นที่ตำบลบ้านด่านนาขาม อำเภอเมืองอุตรดิตถ์ จังหวัดอุตรดิตถ์ ระหว่างสถานีรถไฟปางต้นผึ้ง กับที่หยุดรถไฟเขาพลึง สร้างเมื่อปีพ.ศ. 2452 มีความยาว 120.09 เมตร ภายในเป็นผนังก่ออิฐ ใช้หมอนไม้เนื้อแข็งและราง 70 อาร์ (12 เมตร) อยู่บนเส้นทางรถไฟสายเหนือ บริเวณกิโลเมตรที่ 513.721-513.841
อุโมงค์ปางตูบขอบ อยู่ห่างกันกับอุโมงค์เขาพลึง เพียง 2 กิโลเมตร หากเดินทางจากสถานีรถไฟปางต้นผึ้ง ไปยังที่หยุดรถไฟเขาพลึง ต้องผ่านอุโมงค์ทั้ง 2 แห่งนี้
สถานีบรรจุและแยกสินค้ากล่อง ลาดกระบัง

สถานีบรรจุและแยกสินค้ากล่อง ลาดกระบัง หรือ ไอซีดี ลาดกระบัง  เป็นสถานีรถไฟชั้นพิเศษ ของการรถไฟแห่งประเทศไทยที่สร้างขึนเพื่ออำนวยความสะดวก ให้บริการแก่ผู้ส่งออก ผู้นำเข้า และบุคคลทั่วไป ในกิจกรรมทุกอย่างเกี่ยวกับสินค้าประเภทตู้คอนเทนเนอร์ ทั้งขาเข้า และขาออก เสมือนท่าเรือบก ตั้งอยู่ในเขตลาดกระบัง กรุงเทพมหานคร มีเนื้อที่จำนวน 645 ไร่
ประวัติ.
คณะรัฐมนตรีได้มีมติ เมื่อวันที่ 24 กันยายน 2534 อนุมัติให้มีการเวนคืนที่ดินในเขตลาดกระบังจำนวน 645 ไร่ เพื่อก่อสร้างสถานีบรรจุและแยกสินค้ากล่องจำนวน 6 สถานี การก่อสร้างแล้วเสร็จ เมื่อวันที่ 25 ตุลาคม พ.ศ. 2537 และเปิดทำการเมื่อวันที่ 9 เมษายน พ.ศ. 2538
การดำเนินงาน.
การรถไฟแห่งประเทศไทย ให้สัมปทานเอกชนดำเนินงานบริหารสถานีขนส่งสินค้าทั้ง 6 สถานีย่อย โดยมีรายชื่อผู้ประกอบการเอกชน ดังนี้
ขีดความสามารถ.
สถานีรถไฟบรรจุและแยกสินค้ากล่อง (ICD) ได้ถูกออกแบบไว้เพื่อรองรับปริมาณคอนเทนเนอร์ได้ปีละประมาณ 400,000 ถึง 600,00 ทีอียู (นับเป็นหน่วยคอนเทนเนอร์ขนาด 20 ฟุต) ปัจจุบันได้รับการพัฒนาปรับปรุงขีดความสามารถ ให้รองรับตู้สินค้าได้ปีละประมาณ 1 ล้านทีอียู